Күп эштәр башҡарылды, алда әле эштәр күп\n30 Август 2018, 19:56\nИл тормышоноң сираттағы биш йыллығы уҙҙы, кемдәрҙеңдер балалары үҫкән, кемдер университетты тамамлаған, кемдер хаҡлы ялға сыҡҡан. Район үҙ тормошо менән йәшәй: проблемалар бар, hәм билдәле бер уңыштар ҙа юҡ түгел. Әйҙәгеҙ, шуларҙы иҫкә алайыҡ, һуңғы биш йылда нимәләр эшләй алдыҡ.\nБишбүләктә физкультура комплексы\nРайон спорт һөйөүселәр өсөн Бишбүләк «Елкән» физкультура-һауыҡтырыу комплексы яраткан объект булып тора. 2017 йылда Физкультура-һауыҡтырыу комплексы хеҙмәттәренән 10 меңдән ашыу кеше файҙаланған. Физкультура-һауыҡтыру комплексы спорт мәктәбен асырға мөмкинлек бирҙе. Бөгөнгө көндә спорттың төрлө төрҙәре буйынса һигеҙ секция эшләй. Секцияға 400-ҙән ашыу бала йөрөй. 2017 йылда Физкультура-һауыҡтырыу комплексы янында ГТО комплексының ике майҙансығы һәм яңы стандарт кyп функциялы хоккей тартмасығы төҙөлгән.\n«Реаль эштәр» проекты сиктәрендә районда дүрт хоккей тартмасығы, ете уйын майҙансығы hәм бер спорт майҙансығы: воркаут занятиеһы буйынса майҙансыҡ файҙаланыуға тапшырылды. Районда һигеҙ стандарт хоккей тартмасығы һәм биш стандарт булмаған тартмасыҡ бар. Хоккей менән даими рәүештә алты мәктәп командаһы шөғөлләнә.\nЕңеү паркында мемориалға капиталь ремонт\nЕңеү паркында мемориал Еңеүҙең 70-йыллығы алдынан капиталь ремонтланған. Парктың дөйөм ансамбленә ҡоралһыҙландырыусы артиллерия пушкалары уңышлы тура килде.\nЙылбулаҡтамаҡ ауылында урта мәктәпте реконструкциялаy\n1968 елда төҙөлгән бина, ҡат-ҡат тырышыуҙарға ҡарамаҫтан, үҙ көсөнә төрлө сәбәптәр арҡаһында бер нисә тиҫтә йылдар буйына төҙөкләндерелмәгән. Эксплуатация йылдарында ул туҙған һәм мораль яҡтан иҫкергән, янғынға ҡаршы һәм санитар-гигиена талаптарына ярашлығы буйынса етди һорауҙар барлыҡҡа килгән.\n2015 йылда Социаль-маҡсатсан программалары фонды ярҙамы менән мәктәпкә күптән көтөлгән ремонт башланды. Төҙөлөш эштәре барышында объекттың авария өлөшөнә демонтаж үткәрелде. Был урында яңы кирбес бина — аҙыҡ бешереү һәм ҡабул итеү буйынса барлыҡ кәрәкле йыһаз һәм цехтар менән ашханаға янҡорма, йылы туалет hәм заманса стандарттарга тура килгән спорт залы төҙөлгән. Уҡыу корпусы бинаһының һүтелгән өлөшөнән ситтә заманса санитар-эпидемиология hәм янғынға ҡаршы талаптарға тура килгән капиталь ремонт эштәре башҡарылған. Капиталь ремонттан һуң мәктәп һиҙелерлек матурланды, йылы hәм йыйнаҡ булып ҡалды. Башҡарылған эштәрҙең күләме яҡынса 24 миллион һум тәшкил итте.\nҠушйылға урта мәктәбенә капиталь ремонт\nҠушйылға мәктәбе районда hәр ваҡыт яҡшылар иҫәбендә булды. Мәктәп уҡыусылары уҡыуҙа ла, спортта ла айырылып тора. Ә уҡыусылар етештереү бригадаһы райондан ситтә лә танылыу алды. Ләкин мәктeп бинаһының торошо, йомшаҡ итеп әйткәндә, потенциалға hәм уҡыусыларҙың булған уңыштарына тура килмәй ине. 2014 йылда үткәрелгән капиталь ремонт ситуацияны үҙгәртте. Төҙөлөш эштәре һөҙөмтәһендә 25 миллион һумға тышҡы стеналар ремонтланды, тyбә, тәҙрәләр, ишектәр, инженер селтәрҙәре тулыһынса алыштырылды, яңы йыһаз менән ашхана төҙөлдө, егет hәм ҡыҙҙар өсөн санузел, һыу үткәргес һәм йылытыуҙың яңы системаһы барлыҡҡа килде.\nБаҙлыҡ һәм Дүсән мәҙәниәт йорттарына капиталь ремонт\nРайонда мәҙәниәтте үҫтереүгә һәм ауыл халҡының ялын ойоштороуға ҙур иғтибар бирелә. Ошо маҡсатҡа ярашлы, төрлө мәҙәни саралар үткәрелә, ауыл Мәҙәниәт йорттарын реконструциялаy алып барыла. Ошо йылдар эсендә Баҙлыҡ һәм Дүсән мәҙәниәт йорттары иң әһәмиәтле объекттар булып тора.\n2016 — 2017 йылдарҙа алып барылған төҙөлөш эштәре һөҙөмтәһендә был мәҙәниәт йорттары ҙур үҙгәреш кисерҙе. Түбәһе алыштырылды, эске биҙәү эштәре, инженер системалары hәм коммуникациялар башҡарылды, сәхнә hәм техник йыhаз яңыртылды. Мәҙәниәт йорттары базаһында ауыл күп функциялы мәҙәни үҙәктәр асылды. Яңы сәхнә hәм булған майҙансыҡтар район, hәм республика дәрәжәһендәге төрлө саралар үткәрергә мөмкинлек бирә.\nмуниципаль район хакимиәте мәғлүмәт-аналитика бүлеге белгесе.\nСергей ИВАНОВ фотоһы.


Еңел юл эҙләмәне яҡташыбыҙ\nТеләш ауылының һәм райондың берҙән-бер физика-математика һәм техник фәндәр докторы Төхвәтов Миңлеғәли Бәҙретдин улы арабыҙҙан китте. Уның бар тормошо башҡа фән өлкәләрендәге бөтә ҡаҙаныштарҙың сығанағы булып торған ғәмәли математиканы өйрәнеүгә арналды.\nТормошта тапалған, шымарған юл юҡ. Уға утты ла, һыуҙы ла кисергә тура килә. Еңеү килтергән 1945 йыл. Беҙ Миңлеғәли менән ете йыллыҡ Теләш мәктәбен тамамланыҡ. Ә һөнәри белем алыу өсөн сабата кейеп Мәсәғүт педучилищеһына тиклем йәйәү йөрөргә кәрәк ине. Был әллә ни бәлә түгел, ә бына рус телен белмәй тороп нисек йәшәү урыны табырға? Уҡый һәм фатир өсөн түләй башлағас, проб-лемалар тағы ла артты. Ашау һәм фатирға түләү өсөн нисек тә аҡса эшләргә кәрәк ине. Уҡытыу рус телендә алып барылды. Ә беҙ рус телен аңламайбыҙ. Шуға күрә ярты йыллыҡҡа өсәр-дүртәр “икеле” сыҡты. Шулай ҙа беҙгә ышандылар, ҡыуманылар. Мин беҙҙең менән шөғөлләнә башлаған завучҡа рәхмәтлемен. Бер ай эсендә беҙ “ике” билдәләрен “өс”кә төҙәттек, ә февраль айынан стипендия ала башланыҡ. I курсты бер нисә “биш”, нигеҙҙә “дүрт” билдәләренә тамамланыҡ. Имтихан көндәрендә аҡсабыҙ бөткәнен бер ҡасан да онотмаясаҡмын. Беҙ ас көндәребеҙҙе һанап, имтихандарға әҙерләнеүҙе дауам иттек.\nПедучилищела Миңлеғәли математиктарҙың кумирына әйләнде. Училище директоры Абдулла Абушахманов сығарылыш кисәһендә Төхвәтовҡа ҡыҙыл диплом тапшырҙы. Өс йылдан һуң Мәсәғүт педучилищеһы базаһында Рәсәй- ҙә тәүге ауыл ерендәге уҡытыу- сылар институтын астылар. Миңлеғәли уны ла ҡыҙыл дипломға тамамланы. Унан һуң Ҡазан университетына ғариза бирҙе, ләкин уңышһыҙ булды. Бер йылдан һуң Ташкент дәүләт университетына уҡырға инде. Бер йыл уҡығандан һуң, Ҡазанға күсте. Шулай итеп уның ошо уҡыу йортонда белем алыу хыялы тормошҡа ашты. Ул – Ҡазан дәүләт университеты студенты. Рәсәйҙең абруйлы вузы уны ғалим-математик кимәленә тиклем күтәрҙе. Хеҙмәт эшмәкәрлеген хәрби заводтың электрон-иҫәпләү машинаһында башланы. Ул математик ҡына түгел, ә булмышы менән уҡытыусы ла ине. Шуға күрә Ташкент дәүләт халыҡ хужалығы университетына уҡытыусы булып эшкә урынлашты. Шунда кандидатлыҡ, аҙаҡтан докторлыҡ диссертацияһын яҡланы. Хеҙмәттәр яҙҙы, ғалим-математиктар әҙерләне. Уның хеҙмәте юғары математика буйынса биш томлыҡ баҫма әҙерләү менән тамамланды. Төхвәтов әсбаптары буйынса Рәсәй генә түгел, ә Үзбәк-стан, Ҡаҙағстан һәм башҡа республика уҡыусылары, студенттары һәм ғалимдары уҡый.\nМиңлеғәли кешеләргә сәләмәт йәшәү рәүеше нигеҙҙәрен математик фекерләү аша тапшырыу теләге менән янып йәшәне. Уның үҙенсәлекле фекерҙәре “Үҙеңә үҙең ярҙам ит” брошюраларында яҙылған. Көнсығыш медицинаһы асылына төшөнөп, ул күп нәмәне үҙендә һынап ҡараны, үҙ идеяларының тоғро практигы булды. 87 йәшендә лә ул яҡты уйҙар, изге маҡсаттар менән йәшәне. Хатта, үҙемдең еңел булмаған һикәлтәле юлым тураһында мемуар өҫтөндә эшләргә кәрәк, ти ине. Быйыл йәйен Өфөнән алып ҡайтҡанда, ул үҙ аллы йөрөй алмай, аяҡтан ҡалған ине. Ул мәрәкәләп: “Бына, дуҫҡай, мин һәр ваҡыт башым эшләһен, фекерләһен, тип тырыштым, ә аяҡтарым тураһында онотҡанмын. Был минең хата, әлбиттә. Комплекслы уйларға кәрәккән. Ләкин был хатаны төҙәтеремә ышанам”, – тиер ине.\nҠыҙғанысҡа ҡаршы, был хатаны төҙәтә алманы. Ул киләсәккә яңы пландар менән үҙ аҡылында мәңгелек йортҡа күсте.


«Һеҙ, урыҫтар, барығыҙ бер төҫтә!"\nБер йылы Вьетнамда ял итеү бәхете сыҡты. Муйне тигән курорт ҡасабаһындағы йыйнаҡ ҡына ҡунаҡханала йәшәнек. Һыу төшәбеҙ, ҡояшта ҡыҙынабыҙ, урам ҡыҙырабыҙ. Кистәрен асыҡ кафеларҙа йәки ресторанда ултырабыҙ. Уларҙа музыканттар һәм йырсылар сығыш яһай. Һәр көн байрам...Бер көнө ҡатыным хәтәр шәп хәбәр ишетеп ҡайтты: имеш, эргәлә генә ятҡан Фанхьет ҡалаһында сумкалар, сәғәттәр, сувенирҙар байтаҡҡа осһоҙораҡ икән. Унда маршруткалар йөрөп тора, ти. -Киттекме!? -Киттек. Ҡаланың уртаһында төшөрөп ҡалдырҙылар. Бында билдәле “Коопмаркет” сауҙа селтәренең гипермы, супермы, ни булһа ла ҙур магазины урынлашҡан. Мин кондиционерҙар эшләп торған урында эскәмйәлә ултырып ҡалдым. Ҡатыным эскалатор менән өҫкө ҡаттарға менеп китте. Аймылыш булмаһын өсөн миңә ошо урындан китмәҫкә тип килештек. Тышта илле градус эҫелек хөкөм һөрә. Бында еләҫ. Музыка уйнай. Иғландар яңғырап тора. Эргәмдән үтеп-сүтеп йөрөгәндәр араһында европалылар һирәк күренә. Гел вьетнамдар. Шуға ла хатта ҡара тәнле Африка кешеһе килеп сыҡһа, уны үҙеңдеке кеүегерәк ҡабул итәһең. Һимеҙ үк булмаһа ла, ярайһы уҡ көр вьетнамдар күренгеләй. Улар өсөн ҡыуанырға ғына ҡала. Тимәк, һәйбәт ашап йөрөйҙәр. Ләкин күпселек халыҡ ябыҡ. Ул мәлдә коронавирус тигән зәхмәт булмаһа ла, ауыҙ-морондарын ҡаплап йөрөүселәр бихисап. Баҡһаң, уларҙа, йәғни Азияла, аҡ битле кеше иң шәп кеше һанала. Ул аҡ сырайлы, тимәк дәрәжәле, ҡояшта янып ҡара эш эшләп йөрөмәй.\nБер йылы Вьетнамда ял итеү бәхете сыҡты. Муйне тигән курорт ҡасабаһындағы йыйнаҡ ҡына ҡунаҡханала йәшәнек. Һыу төшәбеҙ, ҡояшта ҡыҙынабыҙ, урам ҡыҙырабыҙ. Кистәрен асыҡ кафеларҙа йәки ресторанда ултырабыҙ. Уларҙа музыканттар һәм йырсылар сығыш яһай. Һәр көн байрам...\nБер көнө ҡатыным хәтәр шәп хәбәр ишетеп ҡайтты: имеш, эргәлә генә ятҡан Фанхьет ҡалаһында сумкалар, сәғәттәр, сувенирҙар байтаҡҡа осһоҙораҡ икән. Унда маршруткалар йөрөп тора, ти.\nҠаланың уртаһында төшөрөп ҡалдырҙылар. Бында билдәле “Коопмаркет” сауҙа селтәренең гипермы, супермы, ни булһа ла ҙур магазины урынлашҡан. Мин кондиционерҙар эшләп торған урында эскәмйәлә ултырып ҡалдым. Ҡатыным эскалатор менән өҫкө ҡаттарға менеп китте. Аймылыш булмаһын өсөн миңә ошо урындан китмәҫкә тип килештек.\nТышта илле градус эҫелек хөкөм һөрә. Бында еләҫ. Музыка уйнай. Иғландар яңғырап тора.\nЭргәмдән үтеп-сүтеп йөрөгәндәр араһында европалылар һирәк күренә. Гел вьетнамдар. Шуға ла хатта ҡара тәнле Африка кешеһе килеп сыҡһа, уны үҙеңдеке кеүегерәк ҡабул итәһең.\nҺимеҙ үк булмаһа ла, ярайһы уҡ көр вьетнамдар күренгеләй. Улар өсөн ҡыуанырға ғына ҡала. Тимәк, һәйбәт ашап йөрөйҙәр. Ләкин күпселек халыҡ ябыҡ.\nУл мәлдә коронавирус тигән зәхмәт булмаһа ла, ауыҙ-морондарын ҡаплап йөрөүселәр бихисап. Баҡһаң, уларҙа, йәғни Азияла, аҡ битле кеше иң шәп кеше һанала. Ул аҡ сырайлы, тимәк дәрәжәле, ҡояшта янып ҡара эш эшләп йөрөмәй.\nБер сәғәт ултырҙым, ике сәғәт. Кәләш һаман юҡ. Ул да һәр ҡатын-ҡыҙ кеүек, “ шоппинг, шоппинг, ура!” ти ҙә юҡҡа сыға. Унан ҡулына берәй нәмә тотоп пәйҙә була. Юҡ, мин ҡаршы түгел, “бик арзан” булғас, нишләп алып ҡалмаҫҡа? Берәйһенең тыуған көнөндә бүләк итербеҙ әле.\nИкенсе ҡатҡа менеп, саҡ ҡына йөрөп килергә булдым. Эргәлә морондоҡло ҡыҙ ювелир әйберҙәре һата. Ҡайҙа киткәнде әйтеп китергә кәрәк. Урыҫса белмәй икән вьетнам халҡы, тик гастарбайтер (йәки кем тип атайыҡ икән?) булып йөрөп әйләнгәндәре генә хәтәр “шәп” һөйләшә. “Шәп” тип әйтәм, сөнки шул тиклем етеҙ һөйләй, нимә әйткәнен бер кем дә белмәй. Хатта үҙе лә. Башҡалары ауыҙҙарын асып, хайран-вайран булып тора,ҡалай был урыҫса матур һөйләшә тип...\nҮтенесемде инглизсә аңлаттым:\n-Әгәр бында бер “руссо туристо” килеп мине һораһа, әйтегеҙ, ул, йәғни мин, хәҙер килә... Ошонда көтһөн! Аңлашылдымы?\n- Окей! - тип йылмая ҡыҙыҡай. Тик бер нәмә лә аңламағаны күренеп тора. Әммә юҡ тип әйтмәй. Ғөмүмән, вьетнамдарҙа “юҡ” тигән һүҙҙең үҙе юҡ, шикелле. Шуға ла һәр саҡ “окей”ҙә “окей”... Шигемде тикшерер өсөн һорауҙы киреһенсә бирҙем:\n-“Руссо туристо”ға әйтегеҙ, көтмәһен! Ирегеҙ ҡайтып китте тип әйтегеҙ!\n-Окей! - Ҡыҙ баш ҡаға. Уның ҡуйы теүәл. Шуға ла һәр саҡ риза.\nИкенсе ҡатта минерал һыу һатып алдым да кире төштөм.\n- Руссо туристо килмәнеме?\n-Килмәне, килмәне! –тип минең арттан ҡабатлай ҡыҙыҡай.\n- Әллә килдеме?\nҠыҙ сатнатып яуап бирә:\n-Бәлки, килмәгәндер! – тип ризалаша тутыйғош. Ҡалай оҫта һөйләшә тип, әхирәте тел шартлатып тора.\nАңлайышлы яуап ала алмағас, икенсе ҡатта экскалатор янында торған аҡ күлдәкле, галстуклы егеткә мөрәжәғәт иттем:\n-Ошонда Рәсәйҙән килгән турист ҡатын күренмәнеме?\nМаркет хеҙмәткәре лә инглиз телен белмәй. Артына боролоп һөрән һалды. Ҡулында репродуктор. Тик бындай хәтәр тауышлы кешегә ул ҡорамал нимәгә кәрәк икән? Уға ҡушылып тағы ла нимәлер ҡысҡырҙылар. Теге остан ҡыҙ күренде. “Инглише” арыу булып сыҡты. Хәлде аңлатып бирҙем. Ҡыҙ тауыш көсәйткесте алды ла миңә һондо. Йәнәһе, ҡатыныңа әйт, мин бында тип. Репродукторҙы алып башҡортса өндәштем:\nЭскалторға баҫып менеп килгән тиҫтәләрсә күҙ миңә төбәлде:\n“Хөрмәтле иптәштәр” тымып ҡалды.\n-Башҡортостандан килгән ханым!\nШаярып дауам иттем:\n-Мал көтөүҙән килгәнсә ҡайтып ҡалайыҡ! Тиҙ арала баяғы урынға килеүең һорала! - Унан бер аҙ уйланып торғас өҫтәп ҡуйҙым: -Үтенеп һорала!\nУрыныма барып ултырҙым, эргәмә ике йәш ҡыҙ килде. Талиптар икән, буласаҡ сит телдәр уҡытыусылары.Үҙҙәренең инглизсәләрен һынап ҡарамаҡсылар. Уларҙы аңлауы бик ҡыйын булып сыҡты, сөнки ҡайһы бер өндәрҙе әйтеп ыҙаламайҙар икән. Өҫтәүенә, “р” өнө - “л”, “ш” “с” менән алыштырыла имеш. Мәҫәлән, мин Шәкир тиһәң, һин Сәкил тип исемеңде күҙ алдыңда боҙоп тотторасаҡтар. Йөрө әйҙә шунан Сәкил булып.\nУларҙан һуң ике мажорик малай пәйҙә булды. Минең ҡатынды ошонда күреүҙәрен әйттеләр. Ҡасан, нисә минут элек? Балалар араһында бәхәс сыҡты. Береһе ун дүрт (“фотин”), икенсеһе “ҡырыҡ” (“фоти”) минут элек күргән икән. Бәлки күрмәгәндәрҙер ҙә, тик сит ил кешеһенә яҡын барыу өсөн сәбәп кәрәк бит. Улар махсус мәктәптә ҡытай, инглиз телен өйрәнәләр. Уҡыуҙы яҡшы билдәргә тамамлаһалар, Англияға ебәрәсәктәр. Бай балалары, ни әйтәһең.\nШикле генә егеттәр килеп ултырҙы яныма. Береһе шыпырт ҡына нимәлер һатып алырға өндәне.\n-Это оссень коросая вес, купи-и-и! - (“бик шәп нәмәкәй ул! Ал да ҡуй!”) тип талпандай йәбеште. Икенсеһе лә русса “белә” икән. Әңгәмә барышында баш сайҡап “заль, оссен заль! - тип мине һаман йәлләп ултырҙы. Шундай файҙалы, әммә билдәһеҙ нәмәкәйҙән баш тарталар икән?\nҺөҙөмтәлә, халыҡ-ара кимәлдә партнерлыҡ бәйләнештәре ойоштороп, әллә ни эш ҡыйратып булманы . ”Оссень коросая вес”тары үҙҙәрендә ҡалды.\nТиҙҙән “осһоҙ” ғына нимәлер алған ҡатыным күренде. Иғланды ул ишетмәгән булып сыҡты. Мажорик малайҙарҙың береһе яныма йүгереп килде. Бармағын ситкә төбәп күрһәтте:\n-Ана һинең ҡатының!\n-Ана түгел, бына!\n-Нисек, тағы ла берәүме?\nҠаршыға һары сәсле мәрйә килә ине. Бер тамсы ла минең ҡупшы хәләл ефетемә оҡшамаған. Юҡ инде, ағай-эне, был минеке түгел! Бына ул минеке!\n-Беҙ шул апайҙы күрҙек ун дүрт минут элек!\n-Юҡ, ҡырыҡ минут элек!\n- Сағыштырып ҡарағыҙ! Нисек инде бутарға була?\nТалип ҡыҙҙар китешмәй эргәлә тора ине, береһе әйтә ҡалды:\n- Ә беҙҙең өсөн бөтә урыҫтар ҙа бер төҫтә!


ИҢ ЯҠШЫЛАР РӘТЕНДӘ\n21 Март 2021, 18:00\nҺеҙ һүрәттә күргән Алик Шәһәр улы Мәхийәновтың ҡулынан килмәгән эш юҡ. Ул сантехникала ғына түгел, иретеп йәбештереүгә лә маһир, һәр төрлө ҡул эштәрен дә күңелен биреп башҡара. Заказға тимер ҡапҡалар, бәүелсәк, өҫтәл, эскәмйәләр , мунса мейестәре яһай. Төҙөлөштө лә яҡшы белә. Йорттарҙы нигеҙенән алып эске биҙәлешенә ҡәҙәр үҙе атҡарып сыға. Егәрле булғаны өсөн дә ауыл-даштары уны ихтирам итә. Етмеш төрлө һөнәргә эйә Алик Мәхийәнов хәстәрлекле атай, ышаныслы тормош иптәше лә. Балалар баҡсаһында музыкаль етәксе булып эшләгән ҡатыны Лилиә Юлдаш ҡыҙы менән 3 бала тәрбиәләп үҫтерәләр.мәҡәләнең тулы варианты сайтта.\nЙылайыр районы хакимиәте етәкселеге торлаҡ-коммуналь тармағында иң яҡшы эшселәрҙе асыҡлау маҡсатында “Иң яҡшы электрик”, “Иң яҡшы сантехник” һөнәри конкурс иғлан иткәйне. Күптән түгел ярышҡа йомғаҡ яһалды һәм үҙ һөнәрҙәренең оҫталары билдәләнде.\nШулай итеп, Йылайыр районының иң яҡшы электригы булып Юлдыбай ауылынан Айрат Зөлҡәрнәев табылды. Икенсе урынды Йылайыр ауылынан Айнур Кинйәбаев яуланы. Өсөнсө урынға Дмитриевка ауылында производство ҡормалдарын ремонтлау һәм хеҙмәтләндереү менән булышҡан Алексей Борисов сыҡты. “Йылайыр районының иң яҡшы сантехнигы” номинацияһында Йылайыр ауылынан Сергей Яковлев еңде. Ул электр монтажы, сантехника, ағас эштәре һәм йылытыу системаһы уҙғарыу менән булыша. Икенсе урынға Матрай ауылынан Алик Мәхийәнов өлгәшһә, өсөнсө урынды Йылайырҙан Дмитрий Кошелев алды.\nҺеҙ һүрәттә күргән Алик Шәһәр улы Мәхийәновтың ҡулынан килмәгән эш юҡ. Ул сантехникала ғына түгел, иретеп йәбештереүгә лә маһир, һәр төрлө ҡул эштәрен дә күңелен биреп башҡара. Заказға тимер ҡапҡалар, бәүелсәк, өҫтәл, эскәмйәләр , мунса мейестәре яһай. Төҙөлөштө лә яҡшы белә. Йорттарҙы нигеҙенән алып эске биҙәлешенә ҡәҙәр үҙе атҡарып сыға. Егәрле булғаны өсөн дә ауыл-даштары уны ихтирам итә. Етмеш төрлө һөнәргә эйә Алик Мәхийәнов хәстәрлекле атай, ышаныслы тормош иптәше лә. Балалар баҡсаһында музыкаль етәксе булып эшләгән ҡатыны Лилиә Юлдаш ҡыҙы менән 3 бала тәрбиәләп үҫтерәләр.\n—Ауылда йәшәп тә аҡса эшләп була. Интернетта эҙләнәм, видеолар ҡарап тимерҙән төрлө әйберҙәр яһарға өйрәнәм. Ауылдаштарҙан заказдар булып тора, эргә-тирәлә йәшәүселәр ҙә мөрәжәғәт итә. Ғаиләм янында булыуыма, оҙон аҡса эҙләп ситкә йөрөмәүемә ҡыуанам,—ти Алик Шәһәр улы Мәхийәнов.\nЯбай, әммә кәрәкле һөнәр эйәләренә артабанғы тормоштарында уңыштар, ҡот, бәрәкәт, ғаилә именлеге теләйбеҙ!


Уңышҡа мотлаҡ өлгәшербеҙ\n1 Март 2019, 16:06\n«Тотороҡло һәм оҙайлы үҫер өсөн беҙгә тыныслыҡ кәрәк»,—тине илебеҙ Президенты В.В.Путин быйылғы Мөрәжәғәтнамәһендә. Владимир Владимирович мөһим сығышында оборона мәсьәләләре, сит илдәрҙәге партнерҙар менән мөнәсәбәттәр, ғөмүмән, тышҡы бәйләнештәр тураһында ла күп һөйләне. Беҙ шуларҙың иң-иңдәренән генә өҙөктәр килтерәбеҙ.\nFаиләләргә булышлыҡ итеү\n—Беҙ ғаилә ҡиммәттәрен нығытыу өсөн бөтәһен дә эшләйәсәкбеҙ. 2023-2024 йылдарға халыҡ һанының тәбиғи артыуына ирешергә тырышасаҡбыҙ. Fаиләләргә ярҙам буйынса әҙерләнгән саралар ҙа бар. Беренсенән, 2020 йылдың 1 ғинуарынан 1,5 йәшкә тиклем түләнә торған пособиены күтәрергә тәҡдим итәм.\nИкенсенән, быйыл 1 июлдән инвалид балалар өсөн түләүҙе 10 мең һумға тиклем еткерергә. Өсөнсөнән, балалы ғаиләләр һалымды ла әҙ түләргә тейеш. Бындағы принцип: балалар ни тиклем күп, һалым да шул тиклем әҙ. Күп балалы ғаиләләргә күсемһеҙ милек өсөн һалымды федераль льгота иҫәбенә кәметергә һәм һәр балаға фатир-ҙа—биш, йортта ете квадрат метр майҙанды иҫәпләп, һалымдан азат итергә. Мәҫәлән, ғаиләлә өс бала булһа, фатирҙың 15 квадрат метрына (йорттоң 21 кв. м) һалым һалынмаясаҡ. Күп балалы ғаиләләрҙе алты сутый ер һалымынан азат итергә тәҡдим итәм.\nДүртенсенән, ғаиләлә икенсе һәм унан һуңғы бала тыуған осраҡта ипотека ташламаһы бар. Ул банкыға бурыс түләнеп бөткәнсе ҡалырға тейеш. Ипотекалы ғаиләлә өсөнсө йә унан да күберәк бала тыуғанда федераль ҡаҙнанан 450 мең һум кредитты ҡаплау мөмкинлеге булдырырға. Был эште ошо йылда башларға.\n2021 йылға яслегә урынлаштырыу проблемаһын бөтөрөргә тейешбеҙ.\n—2000 йылдарҙа илдә 40 миллион фәҡир иҫәпләнһә, бөгөн—19 миллион сама-һы. Был күренешкә ҡаршы көрәшкә лә иғтибар итергә кәрәк. Дәүләт ауыр хәлдә ҡалыусыларға ярҙам итергә тейеш. Шундай ярҙамдың береһе ҡайһы бер төбәктәрҙә эшләүсе социаль контракт булыуы мөмкин. Кредит алыусыларға, килемен юғалтҡан хәлдә, «ипотека каникулы» бирергә. Йәғни түләүҙе кисектереп тороу.\nМикрокредит ойошмаларының да эшмәкәрлегендә тәртип урынлаштырыу мөһим—халыҡты алдамаһындар, мутлашмаһындар.\nЯрлылыҡ проблемаһын бөтөрөү өсөн һәр мохтаж ғаиләгә иғтибар итеү мотлаҡ.\n—Ағымдағы йылдан пенсиялар һәм айлыҡ түләүҙәрҙе индексациялау йәшәү минимумы кимәленә ҡарамай башҡарылырға тейеш. Йәғни тәүҙә дәүләт пенсияны йәшәү минимумына еткерә, шунан һуң түләүҙәрҙе индексациялай. Быйылғы тәүге айҙар өсөн аҡсаны ҡабаттан иҫәпләп, кешегә алмағанын өҫтәп түләргә.\n—Беҙҙә 200 мең самаһы бала йүнләп йылытылмаған, һыу үткәрелмәгән, канализацияһыҙ мәктәптә уҡырға мәжбүр. Киләһе ике йылда был проблеманы бөтөрөргә кәрәк. 2021 йыл аҙағына Рәсәйҙең бөтә мәктәбе интернетҡа тоташыу ғына түгел, ә юғары тиҙлекле интернет менән тәьмин ителергә тейеш.\nКиләһе йылдан «Ауыл уҡытыусыһы» программаһын индереп, ауылға йә бәләкәй ҡалаға эшкә барыусы педагогтарға бер миллион һум күләмендә аҡса түләргә.


Туймазы районында бөгөн төнгө авария сәбәптәре асыҡлана - GTRK.TV — Новости Уфы и РБ\nБашҡортостанды бөтә донъяға танытҡан шәхес\nКүп балалы ғаиләләргә танытмалар тапшырыла башланы\nТере килеш үлтәргәндәр\nРеспублика етәксеһе яңы йыл каникулдарына хәҙерҙән үк етди әҙерләнә башларға саҡырҙы\nБыл аҙнала Башҡортостанда юлдарҙа боҙлауыҡ булыуы көтөлә\nХәбәрҙәр - 22.10.19\nРеспубликала халыҡ шағиры, яҙыусы, драматург һәм йәмәғәт эшмәкәре Мостай Кәримдең бер быуатлыҡ юбилейы киң билдәләнде. Тантаналарҙа ҡатнашыу, Мостафа Сафа улын хөрмәтләп иҫкә алыу һәм тағы бер тапҡыр уның әҙәби мираҫына ҡағылыу өсөн Рәсәйҙән һәм сит илдәрҙән Өфөгә абруйлы ҡунаҡтар килде...\nБашҡортостанда әле күп балалы ғаиләләргә танытмалар тапшырыла башланы. Ишле ғаилә тип дәлилләгән документ республикала беренсе йыл ҡулланыла башланы. Был танытма ярҙамында ғаиләләр байтаҡ ойошмаларҙа төрлө ташламаларға дәғүә итә ала. Күп балалы ғаилә танытмаһын алыу өсөн бөтә ғаилә ағзаларының...\nБашҡортостанда банк хеҙмәткәрҙәре хеҙмәт ветеранын үлгән тип иҫәпләп, йыйған аҡсаһынан мәхрүм иткәндәр. Финанс ойошмаһында пенсионерҙың исем фамилияһына тура килгән некрологты гәзиттә күреп ҡалдыҡ, тип хәбәр иткәндәр. Ошонан һуң иҫәптән 300 меңгә яҡын аҡса юғалған. Хеҙмәт ветеранының...\nӨфөнөң Башҡортостан архитектура, төҙөлөш һәм коммуналь хужалыҡ колледжында белем алыусы ете студент ағыуланған. Үҫмерҙәр учреждениела урынлашҡан ашханала ашап сыҡҡандан һуң үҙҙәрен насар тоя. Әле тикшереү эштәре бара. Башҡортостан архитектура, төҙөлөш һәм коммуналь хужалыҡ колледжы студенттарына...\nБыл хаҡта Радий Хәбиров хөкүмәттә үткән оператив кәңәшмәлә белдерҙе. Ошо осорҙа янғындарҙы, енәйәтселекте кәметеү, халыҡтың ялын күңелле итеп үткәреү йәһәтенән Радий Фәрит улы үҙ тәҡдимдәрен дә еткерҙе. Йылдың 9 айын Башҡортостан яҡшы күрһәткестәр менән йомғаҡланы. Файҙаланыуға тапшырылған...\nКөндәр һалҡынайыуға бәйле, юл хәрәкәте хәүефһеҙлеге дәүләт инспекцияһы тәгәрмәстәрҙе ҡышҡыға алмаштырырға кәңәш итә. Аварияларҙы булдырмау өсөн был эште оҙаҡҡа һуҙмау яҡшыраҡ, ти улар. Синоптиктар фаразлауынса, көндөҙ 10 градусҡа тиклем йылытып, төндәрен 8 градусҡаса һыуытасаҡ. Юл...\nРеспубликаның гидрометеорология һәм тирә-яҡ мөхит мониторингы идаралығы мәғлүмәттәре буйынса, урыны менән бер аҙ ҡар, республиканың көньяғы буйынса епшек ҡар яуыуы, ҡайһы бер юл участкаларында боҙлауыҡ булыуы күҙәтеләсәк.


Инвестициялар өсөн илдең һәр субъекты көрәш алып бара » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Яңылыҡтар таҫмаһы » Инвестициялар өсөн илдең һәр субъекты көрәш алып бара\n10.06.2019 Инвестициялар өсөн илдең һәр субъекты көрәш алып бара\nБашҡортостан Петербург халыҡ-ара иҡтисад форумында лайыҡлы ҡатнашты.\nБР Хөкүмәтенең бөгөнгө оператив кәңәшмәһендә һөҙөмтәләр тураһында вице-премьер вазифаһын башҡарыусы Илшат Тажетдинов һөйләне.\nРеспублика делегацияһын БР Башлығы вазифаһын ваҡытлыса башҡарыусы Радий Хәбиров етәкләгәйне.\nФорумда барлығы 24 килешеү төҙөлгән. Шул иҫәптән 11 инвестиция килешеүе, тағы шул күләмдә предприятие һәм ойошмалар менән, ике килешеү РФ субъекттары менән. Инвестицияларҙың дөйөм суммаһы 81,82 миллиард һум тәшкил итәсәк. Улар ғәмәлгә ашырылғанда 2963 яңы эш урыны булдырыу ҡарала.\nБыл күрһәткестәр Башҡортостандың ошо форумда ҡатнашыу тарихында рекордлы тип баһаланды.\nКилешеүҙәрҙең ҡайһы берҙәрен телгә алғанда, "Өфө" транспорт агрологистик парк булдырыу тураһында килешеүҙе атарға мөмкин. Ул "ПСК-6" компанияһы менән берлектә ғәмәлгә ашырыласаҡ. 2000 яңы эш урыны булдырыу күҙаллана.\nСалауатта катализатор заводы төҙөү буйынса килешеү имзаланды. Бында 250 эш урыны буласаҡ.\n"Рәсәй почтаһы" менән 1,5 миллиард һумлыҡ килешеүгә ҡул ҡуйылған. Ул логистик үҙәк төҙөүҙе күҙаллай. 150 яңы эш урыны булдырыу көтөлә.\nӘйткәндәй, Башҡортостан делегацияһы Стратегик инициативалар агентлығы сессияһында ҡатнашҡан. Унда инвестиция климаты торошоноң милли рейтингы һөҙөмтәләре әйтелгән. Беҙҙең республика 16-сы баҫҡыста. Үткән күрһәткестән ете позицияға өҫкәрәк менгән.


Башҡортостан юлдаш телеканалында «Башҡортостан» киностудияһының иң яҡшы фильмдары эфирға сыға // Мәҙәниәт | новости башинформ.рф\nБашҡортостан юлдаш телеканалында «Башҡортостан» киностудияһының иң яҡшы фильмдары эфирға сыға\n12:19, 30 июня 2015 Мәҙәниәт\nӨФӨ, 2015 йыл, 30 июнь. /«Башинформ» мәғлүмәт агентлығы, Ләйлә Аралбаева/.\nБашҡортостан юлдаш телеканалында «Башҡортостан» киностудияһының иң яҡшы фильмдары күрһәтелә. Быйыл киностудия ойошторолоуға 25 йыл тула. Республика халҡы, шулай уҡ Шанхай хеҙмәттәшлек ойошмаһы һәм БРИКС саммиттары ҡунаҡтары төрлө йылдарҙа төшөрөлгән уйын, документаль һәм анимация фильмдарын ҡарай ала. 30 июндән 12 июлгә тиклем ете фильм эфирға сыға.\n30 июндә киске сәғәт 9-ҙа режиссер Айнур Асҡаровтың ҡыҫҡа метражлы «Eңмеш», 4 июлдә киске 8-ҙә «Рәхмәт» кинокомедияһын (режиссеры — Әнүәр Райбаев, Ҡаҙағстан) ҡарарға мөмкин. 5 июлдә киске 9-сы 15 минутта Булат Йосоповтың Мостай Кәримдең автобиографик повесы буйынса төшөргән «Оҙон-оҙаҡ бала саҡ» фильмы эфирға сыға.\n7 июлдә төнгө 12-се яртыла Айнур Асҡаровтың «Әсә» мистик драмаһы күрһәтелә. 10 июлдә шул уҡ ваҡытта Булат Йосоповтың бөйөк бейеүсе Рудольф Нуриевтың яҙмышына бәйле «Визит» фильмы эфирға сыға. 11-дә киске 8-ҙә Айсыуаҡ Йомағоловтың «Ел аулаусы» драмаһын, 12-дә 9-сы 15 минутта Булат Йосоповтың «Ауыл өҫтөндә йәйғор» мелодрамаһын ҡарарға була.\n12 июлдән һуң фильмдар күрһәтеү дауам итәсәк, программа хаҡында өҫтәмә хәбәр ителәсәк, тип вәғәҙәләйҙәр киностудияның матбуғат хеҙмәтендә. Бөтәһе 22 фильм күрһәтеү ҡаралған.\nТеги: «башҡортостан» киностудияһы,башҡортостан юлдаш телеканалы


Үҙ асылдарына тоғролар | Всемирный курултай башкир\nҠаланың “Заря” мәҙәниәт һарайында үткәрелгән конференцияны Һамар өлкәһе башҡорттары ҡоролтайы рәйесе Сафиулла Вилданов асты. Форумда төбәктең төрлө райондарынан килгән делегаттар, мәғариф һәм мәҙәниәт хеҙмәткәрҙәре ҡатнашты.\nДелегация етәксеһе – Башҡортостандың мәғариф министры урынбаҫары Әлфиә Ғәлиева, милләттәштәребеҙҙе байрам менән ҡотлап, Башҡортостан Республикаһы Башлығы вазифаһын ваҡытлыса башҡарыусы Р.Ф.Хәбировтың тәбрикләү хатын уҡып ишеттерҙе. “Башҡортостан Республикаһының 100 йыллығына һәм V Бөтә донъя башҡорттары ҡоролтайына арналған форумда ҡатнашыусыларҙы ихлас сәләмләйем!\nӘле ярты миллиондан ашыу ватандашыбыҙ йәнтөйәгенән ситтә йәшәй. Көндәлек хеҙмәтегеҙ менән һеҙ илдең сәскә атыуына тос өлөш индерәһегеҙ. Атай-олатайҙар иҫтәлеген ҡәҙерләп һаҡлауығыҙ, балаларҙы туған телгә, тарихҡа һәм мәҙәниәткә һөйөү рухында тәрбиәләүегеҙ, тамырҙарығыҙ менән тығыҙ бәйләнеш тойоп йәшәүегеҙ ҙур әһәмиәткә эйә. Беҙ, Башҡортостанда йәшәгәндәр, һеҙҙең менән ғорурланабыҙ, һәр саҡ һеҙгә ярҙам ҡулы һуҙасаҡбыҙ”, – тиелә унда.\nӘлфиә Закир ҡыҙы билдәләүенсә, 2017-2018 уҡыу йылында Һамар өлкәһенең Оло Чернигов районы Ырғыҙ төп дөйөм белем биреү мәктәбендә башҡорт телен туған тел булараҡ 10 уҡыусы өйрәнгән, ошо уҡ ауылдың балалар баҡсаһында 14 бала өсөн башҡорт телен өйрәнеү буйынса төркөм төҙөлгән. Ҡыҙғанысҡа ҡаршы, быйыл башҡорт телендә уҡытыу алып барылмай.\n“Республикала һәр йәй Башҡортостан тарихын һәм мәҙәниәтен өйрәнеү буйынса профилле смена эшләй, унда Рәсәй региондарының башҡорт мәктәптәренән һәләтле уҡыусылар ял итә, әммә унда 2014 йылдан алып Һамар өлкәһенән балалар килгәне юҡ, — тине Әлфиә Закир ҡыҙы. — “Башҡорт теле һәм әҙәбиәте йыл уҡытыусыһы” төбәк-ара конкурсында, башҡорт теле һәм әҙәбиәте буйынса олимпиадаларҙа ла шулай уҡ һуңғы йылдарҙа ҡатнашыусылар булманы. Башҡортостан Хөкүмәтенең “Башҡортостан Республикаһының дәүләт һәм Башҡортостан халыҡтары телдәрен һаҡлау, үҫтереү” дәүләт программаһына ярашлы, милләттәштәребеҙ күпләп йәшәгән Рәсәй субъекттарының мәғариф ойошмаларын башҡорт телен өйрәнеү буйынса әсбаптар, методик ҡулланмалар менән тәьмин итеүҙе финанслау ҡаралған. Һамарҙарҙан башҡорт теле һәм әҙәбиәте буйынса китаптарға заявкалар көтәбеҙ”.\nКонференцияла ҡотлау һүҙе менән Һамар өлкәһе хакимиәтенең йәмәғәтселек фекерен өйрәнеү мониторингы департаментының милли һәм конфессиональ сәйәсәт идаралығы етәксеһе Надежда Осипова сығыш яһаны.\n– Һамар башҡорттары үҙ тамырҙарын һаҡлап ҡалыу, тарихи-мәҙәни мираҫтарын киләсәк быуынға тапшырыу өсөн ҙур көс һала. Бында бөгөн дә милли йолаларға бәйле байрамдар ойошторолоп тора. Йыйын, Ҡарға туйҙар — урындағы халыҡ яратып ҡабул иткән сараларҙан. “Ырғыҙ” гәзите, “Беҙ — башҡорттар” альманахы сыға. Башҡорт халҡының үҙ асылын юғалтмай йәшәүе һоҡланыу уята, — тине Надежда Петровна. Ул шулай уҡ Һамар өлкәһе губернаторы Дмитрий Азаровтың ҡотлау хатын уҡып ишеттерҙе. “Һамар ерендә быуаттар дауамында төрлө халыҡ вәкилдәре үҙ-ара аңлашып, татыу йәшәй. Был байрам айырыуса әһәмиәткә эйә, сөнки беҙҙең төбәк — башҡорттарҙың элек-электән йәйләгән ерҙәре. Башҡорт халҡының талантлы һәм эшһөйәр вәкилдәренә Һамар өлкәһе үҫешенә тос өлөш индереүҙәре, башҡа халыҡтар менән дуҫ, татыу йәшәүҙәре өсөн рәхмәт белдерәм,” — төбәк етәксеһенең ихлас мөрәжәғәте сараға мәртәбә өҫтәне. Дмитрий Иванович шулай уҡ тап башҡорт халҡының, тәүге милли автономия булдырып, Рәсәй федератив ҡоролошона нигеҙ һалыуын билдәләп үткән.\nАртабан һүҙҙе Ҡоролтай аппаратының Төбәктәге милләттәштәр менән эшләү бүлеге етәксеһе Алһыу Сирғәлина алды. Ул V Бөтә донъя башҡорттары ҡоролтайына әҙерлек менән таныштырҙы.\nҠоролтайҙың Башҡарма комитеты ағзаһы, тарихсы Азат Ярмуллин үҙ сығышында Һамар башҡорттарының Башҡортостан дәүләтселеген булдырыуҙа һәм уның артабанғы үҫешендә мөһим урын алып тороуын һыҙыҡ өҫтөнә алды. Азат Шакирйән улы Һамар губернаһы Пугачев өйәҙенең Имел олоҫо (хәҙерге Һамар өлкәһенең Оло Чернигов районы) Хәсән ауылында тыуған Харис Йомағол улы Йомағоловтың милли хәрәкәттәге роле тураһында бәйән итте. Үкенескә ҡаршы, Башҡортостан автономияһы аяҡҡа баҫҡан иң ауыр, яуаплы осорҙа республика өсөн ҙур эштәр башҡарған арҙаҡлы шәхестең исеме әле булһа лайыҡлы баһаланмаған, тине ул һәм республиканың 100 йыллығы айҡанлы Һамар башҡорттарына яҡташтарының исемен мәңгеләштереү буйынса Башҡортостан хөкүмәтенә мөрәжәғәт итеү буйынса тәҡдим индерҙе.\n– Туған телде һаҡлау мәсьәләһе лә ҡырҡыу тора, — тип дауам итте һүҙен А.Ш.Ярмуллин. – Шуға күрә лә был йүнәлештә бик әүҙем эш алып барырға кәрәк. Төрлө мәҙәни саралар ойоштороп, уларға тәү сиратта йәштәрҙе йәлеп итергә кәрәк. Әүҙем йәштәрҙе туплап, Өфөгә даими мәҙәни турҙар ойоштороу шарт. Һамар йәштәре Өфөгә килеп, тиҫтерҙәре менән танышып, аралашып, театр-музейҙарҙа булып ҡайтһа, ҡайһылай яҡшы булыр ине!\nТарихсы шулай уҡ Һамар башҡорттары ҡоролтайы янында Һамар башҡорт йәштәре берлеген булдырыу, Х.Йомағоловтың мәҡәләләрен, документтарын туплап, йыйынтыҡ сығарыу, Һамар өлкәһендә йыл һайын Һәҙиә Дәүләтшина исемендәге башҡорт мәҙәниәте һәм әҙәбиәте көндәрен үткәреү кеүек эшлекле тәҡдимдәр индерҙе.\nҺамар өлкәһе башҡорттары ҡоролтайы рәйесе Сафиулла Вилданов урындағы Башҡорт ҡоролтайы эшмәкәрлегенә йомғаҡ яһаны, бөгөнгөһө хаҡында һөйләне, эшлекле тәҡдимдәрен еткерҙе. Сафиулла Наил улы әйтеүенсә, ике тиҫтәгә яҡын йыл эсендә ойошма Башҡортостан Республикаһы менән ныҡлы бәйләнеш булдырған. Һамар өлкәһендә тыуып үҫкән билдәле шәхестәргә арналған конференциялар һәм осрашыуҙар, милли-мәҙәни мираҫты һаҡлау һәм үҫтереү маҡсатында йыйындар, “Ҡарға туй”, шәжәрә байрамдары, һабантуйҙар даими уҙғарыла. 2015 йылдан ватандаштарыбыҙ “Юлдаш” каналын тыңлап кинәнә. Өлкә Ҡоролтайы етәксеһе туған телде уҡытыуға бәйле проблемаларға ла туҡталды, ойошма эшенә йәштәрҙе йәлеп итеүҙе маҡсат итеп ҡуйыуҙары хаҡында әйтте.\nҺамар ҡалаһы башҡорттары ҡоролтайының башҡарма комитеты рәйесе Камила Сизякова юбилей саралары алдынан башҡарылған эштәрҙе барланы. Камила Шиһабетдин ҡыҙы Һамар ҡала округы башлығы Е.В.Лапушкинаға бик рәхмәтле — урындағы хакимиәт менән тығыҙ хеҙмәттәшлек мөнәсәбәттәре урынлаштырылған.\n— Йыйындар үткәреүҙә, “Ҡарға туй” байрамын ойоштороуҙа ҙур ярҙам күрһәтелә. Быйыл, мәҫәлән, 115 мең һум күләмендә бүленгән субсидияға “Ләйсән” бейеү коллективы өсөн костюмдар, гәзит сығарыу өсөн техника — өр-яңы компьютер, принтер, кәрәкле программалар алдыҡ.\nҒөмүмән, ҡала хакимиәте тарафынан күрһәтелгән ярҙам, ысынлап та, шаҡтай – быйылғы сараны уҙғарыу өсөн “Заря” мәҙәниәт һарайы бушлай бирелгән, ә бит аренда хаҡы 30-35 мең булыр ине!\n“Шәжәрә” Башҡортостан тарихи мираҫын өйрәнеү үҙәгенең ғилми хеҙмәткәре, социология фәндәре кандидаты Илгиз Солтанморатов “Башҡорт ырыуҙары тарихы” серияһынан “Бөрйәндәр” йыйынтығы менән таныштырып, унда Һамар башҡорттарының рухи, тарихи, мәҙәни, имани байлығы хаҡында мәғлүмәт табырға мөмкин булыуы хаҡында әйтте.\nКонференция аҙағында резолюция ҡабул ителде, шулай уҡ V Бөтә донъя башҡорттары ҡоролтайына делегаттар һайланды.\nРәсми өлөштән һуң сара фойела дауам итте. Алыҫ ерҙе яҡын итеп килгән ҡунаҡтар, өлкәнең төрлө ауылдарынан йыйылған милләттәшәтәребеҙ бауырһаҡ, ҡоймаҡ кеүек тәмлекәстәр ҡушып сәй эсте, “Ҡарға туй” байрамында ҡатнашты. Оҙон ҡыш үтеп китеүгә, матур яҙ етеүгә, йылы яҡтан ҡоштар ҡайтыуына, тәбиғәт уяныуына һөйөнөп уҙғарылған сара бында ун биш йылға яҡын уҙғарыла. Халыҡ йолаларына, йыр-бейеүгә бай был байрамда олоһо ла, кесеһе лә ҙур теләк менән ҡатнашты. Әйткәндәй, уны ойоштороу өсөн ҡала хакимиәте йылдың-йылы аҡса бүлә.\nГүзәл заттарҙы иһә бигерәк тә милли биҙәүестәр эшләү оҫтаһы Сәрүәр Аслаеваның күргәҙмәһе ҡыҙыҡтырҙы. Уның ижад емештәрен ҙур теләк менән үҙҙәре өсөн генә түгел, яҡындарына бүләк итеп тә һатып алды байрамда ҡатнашыусылар.\nЙөкмәткеле һәм эшлекле осрашыу матур концерт программаһы менән тамамланды. Һамар ҡалаһының “Ләйсән” башҡорт халыҡ ансамбле ойошторолоуға 15 йыл тулыуға арналған сағыу тамаша һәр кемдең күңелен әсир итте. Ғөмүмән, бында бер генә сара ла “Ләйсән” ансамбленән башҡа үтмәй. Етәкселәре Рәүҙә Шәймәрҙанова ҡуйған һәр бейеүҙе балалар бар күңелдәрен һалып, ҙур оҫталыҡ менән башҡара. Өлкә кимәлендә уҙғарылған конкурстарҙа ансамбль һәр ваҡыт еңеүсе дипломдарына лайыҡ була. Уҙған йыл республикабыҙҙа даими уҙғарылған “Байыҡ” балалар бәйгеһендә һайлап алыу турын уңышлы үтеп, гала-концертта ҡатнашҡан һәм лауреат дипломына эйә булған йәш бейеүселәр.\n“Арғымаҡ” этно-рок төркөмөнөң сығышы һамарҙар өсөн ҙур бүләк булды. Ҡабатланмаҫ башҡорт йырҙарын халыҡсан да, яңы стилдә лә берҙәй оҫталыҡ менән тамашасыларға тапшырған йәштәр өсөн сиктәр юҡ тиерлек – яңы ғына Сәғүд Ғәрәбстанында «Күсмә халыҡтар донъяһы» халыҡ-ара этнофестивалендә Гран-при яулаған артистарҙың сығышын тамашасылар алҡыштарға күмде. Рухлы, дәртле, иманлы егеттәр һәр кемдең күңелендә дөрләп яныр усаҡ ҡабыҙҙы, милли моңға һыуһаған милләттәштәребеҙҙең танһығын ҡандырҙы.\nҮҙ асылдарына тоғролоҡ һаҡлап, изге маҡсаттар менән йәшәй Һамар башҡорттары. Яҡын киләсәктә башҡорт телен уҡытыуға бәйле мәсьәләләр хәл ителер, йәш быуын әсә теленән, милли йыр-моңдан айырылмаҫ, урындағы Ҡоролтай эшмәкәрлегенә әүҙем ҡушылыр, тигән өмөт ышанысҡа әйләнһен!\nСаранан фотолар ошонда.\n« Ҡалтасы ҡоролтайында – яңы етәксе\nБүздәктәр Муллайән Халиҡов уҡыуҙарына республика уҡыусыларын йыйҙы »


ЗӨҺРӘ МОҢО » "Йәшлек" гәзите\nГазета "Йәшлек" » Новости » Мәҙәниәт » ЗӨҺРӘ МОҢО\nЙәшәйешебеҙ тик борсолоу, юҡһыныу, мәшәҡәттәрҙән генә тормай. Унда күңел үҫтерерлек ваҡиғаларҙың да шаҡтай урыны бар. Бына шундай бер ваҡиға хаҡында һүҙем.\nҺеҙ Зөһрә моңон ишеткәнегеҙ бармы? Ул йөрәк төпкөлөнән урғылып сығып, башҡаларҙы ла моң донъяһында бәүелтә. Был моң изгелеккә, яҡтылыҡҡа сорнай, күңелгә өмөт осҡондарын һала, дәрт-дарман өҫтәй. Автор һүҙҙәре менән әйткәндә:\nУл яралған былбыл йырҙарынан,\nУрман шауы, тулҡын ҡағышынан,\nБөркөт сыңы, ҡурай тауышынан,\nБатырҙарҙың хәтер тарихынан,\nБыл моң Зөһрәнең хис-тойғоларына тынғылыҡ бирмәй, берсә өйөрмә һымаҡ әллә ҡайҙарға осороп алып китерҙәй була, берсә тарих төпкөлөнә, ата-бабаларҙың шәжәрә ағасы хаҡында уйланырға мәжбүр итә. “Шағәли Шаһман”, “Арҡайым”, “Шакирйән” йырҙары ошолай тыуып, “Каруанһарай” эстрада-йыр төркөмө, Гөлсөм Бикбулатова башҡарыуында тамашасыға барып етә. Был әҫәрҙәрҙең һүҙҙәре тарих һөйләп кенә ҡалмай, ябай ғына боролоштар менән халыҡты яҡтылыҡҡа, яҡшылыҡҡа ла әйҙәй, хатта набат булып та яңғырай:\nЕр һәм күкте тоташтырған\nАрҡанмы һин, Арҡайым?!\nҠалҡанмы һин, Арҡайым?!\nАҡ өмөтлө хыял менән\nБар ғаләмде байҡайым.\nБер теләгем: бәндәләргә\nИман күндер, Арҡайым...\nБыл һүҙҙәрҙең авторы – шағирә, композитор, драматург, уҡытыусы Зөһрә Фәйзуллина. Ә минең өсөн ул бары Зөһрә апай. Мине аңлаусы, яңы башланғыстарыма әйҙәүсе, ауыр саҡта иң тәүгеләрҙән булып ярҙам ҡулы һуҙыусы, әхирәт һәм серҙәш. Ә балаларым өсөн “Зөһрә өләсәй”. Бишектә ятҡандарында уҡ уның йырҙарына бәүелделәр, мөғжизәле көйҙәренә ҡушылып моңланырға, йыр яратырға ла өйрәнделәр. Үҙемә генә хас эгоизм менән уны: “Минең Зөһрә апайым”, – ти инем. Баҡһаң, минең ишеләр бик күп булып сыҡты. Быны үткән аҙнала уның концертында булғанда күрҙем. Шығырым тулы зал Зөһрә Фәйзуллинаның ғына йырҙарынан торған “Моң бүлешеп йәшәйек!” тип исемләнгән илаһи кисәгә йыйылғайны.\n“Каруанһарай” эстрада-йыр төркөмө, танылған йырсылар Фәрүәз Урманшин, Алһыу Бәхтиева, Гөлсөм Бикбулатова, Әлфиә Әмирханова, Сәид Билалов, Лилиә Ишемйәрова, Радмир Хәсәнов, Баязит Байназаров, Әлфиә Юлсурина, Гөлдәр Ишҡыуатова, Юнир Һағынбаев Зөһрә апайҙың йырҙарын ихлас башҡарҙы. Концертты алып барыусылар – Башҡортостандың атҡаҙанған артистары Нәсимә Ғиззәтуллина һәм Фәрүәз Урманшин тамашасы менән сәхнә берлеген тоташтырыусылар ролен оҫта башҡарҙы. Шулай булмай ни, улар ҙа бит композиторҙы “минең Зөһрә апайым” тип белеүселәр.\nБеҙ, Сибай интернатында белем алыусылар, яратҡан уҡытыусыбыҙҙың “Мәктәп вальсы”н оло ғорурлыҡ менән осрашҡан һайын һаман йырлайбыҙ. Ә бит ул йыр республикабыҙҙағы сығарылыш синыфтарының гимнына әүерелгән. Ошо ғына ла Зөһрә апайҙың ижадының ни тиклем емешле, ырыҫлы булыуы хаҡында һөйләй түгелме?\nЭйе, әҙәм балаһының күңелен үҫтереү өсөн бер һүҙ, ҡайһы саҡта дөрөҫ һайланған бер нота ла етә. Бер тынала ғына уҙып киткән концерттың ахырында ҡайһы берәүҙәрҙең күҙ йәштәренә ирек ҡуйыуын күреү моң илсеһе Зөһрә Фәйзуллинаның моңло тормошобоҙҙағы роленең иҫ китерлек икәнлегенә ишара булды. Бында килгән һәр кем ижадсының янына килеп рәхмәт һүҙҙәре әйтергә ашыҡты.\nСығыу ваҡыты 19-04-2013, 10:08 | Ҡаранылар: 1491\nЗөһрә Ишмырҙинаның ҡурсаҡтары\nМузей – тарих көҙгөһө


"Йондоҙло табын" - Рәзилә РӘХМӘТОВА » «Йәшлек» гәзите | Газета «Йәшлек»\nГазета "Йәшлек" » Махсус биттәр » "Йондоҙло табын" - Рәзилә РӘХМӘТОВА\n24.01.2019 "Йондоҙло табын" - Рәзилә РӘХМӘТОВА\nБөгөн “Йәшлек” уҡыусыларына йәш йырсы Рәзилә РӘХМӘТОВА үҙенең аш-һыу серҙәрен сисә.\n3 йомортҡаға 1 стакан шәкәр һалып туҡырға. 150 г аҡ майҙы иретеп, ҡушырға. Һуңынан ярты балғалаҡ соданы аш һеркәһе менән һүндереп, килеп сыҡҡан массаға ҡушырға. Артабан ҡуйы ҡаймаҡ кеүек булғансы он өҫтәп бутарға. Табаға һалыр алдынан ҡайнар һыуҙа бүрттерелгән йөҙөм һалырға.\nМахсус кекс өсөн тәғәйенләнгән тимер һауытты майлап, ҡамырҙы һалып, 30 – 35 минут 180 градус эҫелектәге духовкала бешерергә.\nБрауни (француз десерты)\nБеҙҙең ғаиләнең яратып ашаған тәмлекәсе. Был десерт әле берәүҙе лә битараф ҡалдырғаны юҡ, ҡунаҡтар ихлас ашай. Әҙерләүе лә еңел, тәме лә телеңде йоторлоҡ.\n300 г аҡ эремсеккә 2 йомортҡа, 50 г шәкәр һалып, миксер менән яҡшылап туҡырға. Был массаны ҡамыр әҙерләгәнсе ултыртып торорға.\n100 грамм әсе шоколадты бүлгеләп (ул булмағанда 2 – 3 ҡалаҡ какао порошогы алырға мөмкин), 120 г аҡ май ҡушып, ҙур сөм быяла һауытҡа һалып, һыу парында (на водяной бане) иретергә. Яҡшылап бутап торорға кәрәк. Икенсе сөм һауытта 2 йомортҡаны, 100 г шәкәр, 1 балғалаҡ ванилин, семтем тоҙ һалып, күперткәнсе миксерҙың юғары режимында туҡырға. Миксерҙы туҡтатмайынса был массаға тәүҙә шоколад менән иретелгән майҙы ҡойорға. Яйлап 1 ҡап ҡамыр күперткес, 150 г он ҡушырға. Әҙер ҡамыр ҡаймаҡ ҡуйылығында була.\nҮҙегеҙгә уңайлы булған формаға пергамент ҡағыҙын түшәп, майлап, тәүҙә шоколадлы ҡамырҙың яртыһын ҡойорға. Өҫтөн тигеҙләгәс, эремсекле крем һыларға, туңған сейә (300 г тирәһе) һибеп, ҡалған ҡамырҙы һалырға. Духовкала 200 градуста 40 минут тирәһе бешерергә.


Презентация "Мәләүез ҡалаһының башҡорт исемле урамдары"\nИнфоурок › Другое › Презентации › Презентация "Мәләүез ҡалаһының башҡорт исемле урамдары"\nМәләүез ҡалаһының башҡорт исемле урамдары\nМаҡсат: 1.Мәләүез ҡалаһы урамдары исемдәренең барлыҡҡа килеү тарихын өйрәнеү. 2. Билдәле шәхестәр тураһында мәғлүмәт туплау . 3. Исемдәрен мәңгеләштерергә лайыҡлы шәхестәрҙе өйрәнеү. 4. Урамдарҙың исемдәре буйынса тикшереү үткәреү.\nОктябрь Революцияһына бәйле урамдар: К.Маркс,Свердлов,Маяковский,Дзержинский,Киров,Буденный,Цюрупа,Бауман,Якутов,Куй бышев,СергейЛазо,Катовский,Спиридонов,Михаил Фрунзе,Василий Чапаев,Сыров урамдары һ.б. 1958 йылда Мәләүез ҡала статусын ала. Яңы урамдарҙың исемдәре заводтарға бәйле була, шулай Тимер-бетон урамы, Кирбес, Шахтер, ДОК урамдары барлыҡҡа килә .\n60-cы йылдарҙың уртаһында Пушкин, Толстой, Некрасов, Лермонтов, Тургенев, Гоголь,Островский, ә башҡорт яҙыусылары, шағирҙары араһынан Мәжит Ғафури, Сәйфи Ҡудаш урамдары барлыҡҡа килә . Башҡорт халҡының милли батыры Салауат исеме Шәкәр ҡасабаһындағы урамға бирелә. Космонавтарҙың исемдәре лә мәңгеләштерелә: Гагарин, Титов, Комаров\n90-сы йылдарҙа Мәләүез ҡалаһында шәхси йорттарҙан торған яңы урамдарҙың һаны арта:Сыров,Спиридонов,Вохмин,Кочетков, Захаров һ.б. 1995 йылда Бөтә Донъя Башҡорттары ҡоролтайы алдынан билдәле шәхестәребеҙ Һәҙиә Дәүләтшина, Шәйехзада Бабич исеме менән,1996 йылда шағир Баязит Бикбай,шағир-мәғрифәтсе Мифтахетдин Аҡмулла, ғалим Әхмәтзәки Вәлиди исемдәре менән урамдар атала\nҠалалар Урамдар Күмертау Әлмөхәмәтов,Арҫланов,Бикбай,Биктимеров,М.Ғафури,Хоҙайбирҙин,Кинйә,С.Ҡудаш,Шайморатов. Салауат С.Юлаев, Мусин,Ғөбәйҙуллин,М.Ғафури,Шайморатов. Мәләүез М.Ғафури,С.Ҡудаш,М.Кәрим,Бикбай,Салауат,Бүләков,Б.Рафиҡов, Бабич,АрҫлановМ.Аҡмулла,Ә.Вәлиди,Һ.Дәүләтшина,Д.Юлтый,Р.Ғарипов,М.Гәрәев,Хоҙайбирҙин,Шайморатов,З.Биишева,З.Вәлиди\nКинйә Арыҫланов-— башҡорт старшинаһы, 1773—1775 йылғы Крәҫтиәндәр һуғышы полководецы.Ул бик ихтирамлы кеше булған, урыҫ, ғәрәп, фарсы, немец телдәрен белгән. 1760-сы йылдарҙа Бошман Ҡыпсаҡ ырыуының старшинаһы булған. Ул беренселәрҙән булып, Пугачев яуына ҡушылыусы старшина.\nСалауат Юлаев-башҡорт халҡының милли геройы. Башҡорт батыры Салауат Юлаев халҡыбыҙ тарафынан ҙур ихтирамға лайыҡ. Батырҙың һуңғы «Юҡ, мин үлмәнем, башҡорттарым!» тигән ораны дөрөҫкә сыҡты, Салауат Юлаев әле һаман башҡорт халҡы менән бергә йәшәй.\nМифтахетдин Аҡмулла — күренекле башҡорт шағиры, мәғрифәтсе. Башҡорт шиғриәтенә тос өлөш индергән, милләттең XIX быуаттағы иң атаҡлы һүҙ оҫтаһы тип һанала. Шәйехзада Бабич- (2.1.1895 — 28.3.1919) — башҡорт шағиры, башҡорт әҙәбиәте классигы. Башҡорт Хөкүмәте (1917—1919) ағзаһы\nЗәйнәб Биишева-— башҡорт яҙыусыһы, шағирә, прозаик, драматург, тәржемәсе, Салауат Юлаев исемендәге премия лауреаты; Баязит Бикбай башҡорт шағиры, прозаик, драматург, Башҡортостандың атҡаҙанған сәнғәт эшмәкәре. «Салауат Юлаев» - беренсе милли опера авторы (либретто).\nСәйфи Ҡудаш- - Башҡортостандың халыҡ шағиры. Дауыт Юлтый— башҡорт яҙыусыһы, йәмәғәт эшмәкәре.\nМостай Кәрим-Башҡортостандың халыҡ шағиры. Шәһит Хоҙайбирҙин — революционер, партия һәм дәүләт эшмәкәре, яҙыусы.\nМәжит Ғафури— шағир,башҡорт совет әҙәбиәтенең классигы, БАССР-ҙың халыҡ шағиры (1923), Һәҙиә Дәүләтшина -башҡорт яҙыусыһы.\nЗөбәй Үтәғолов — Бөйөк Ватан һуғышында ҡатнашҡан.Советтар Союзы Геройы. Белорет районы,Баҡый ауылынан.Һуғышҡа тиклем ул Мәләүез районы Нурдәүләт ете йыллыҡ мәктәбендә директор булып эшләгән. Хәҙерге ваҡытта был мәктәп уның исемен йөрөтә.Туғайлы микрорайонында 2008 йылда яңы урамға уның исеме бирелгән.\nМөхәмәтша Буранғолов- Башҡортостандың халыҡ сәсәне. Динис Бүләков— башҡорт яҙыусыһы.Сығышы менән Мәләүез районы Арыҫлан ауылынан.\nМиннетдин Ғилметдин улы Аминов- Мәләүез районы,Һарыш ауылында тыуып үҫкән.Бөйөк Ватан һуғышында ҡатнашҡан.Советтар Союзы Геройы.Һуғыштан һуң “Ҡыҙыл Маяҡ” колхозында эшләгән. Саҙыҡ Уйылдан улы Сайранов- Мәләүез районы Һыртлан ауылынан.Һуғышта күрһәткән батырлыҡтары өсөн уға Советтар Союзы Геройы исеме бирелә.\nРуслан Рәшит улы Булатов –Чечен республикаһында контртеррористик операцияларҙың береһендә һәләк булған.Үлгәндән һуң “ Батырлыҡ өсөн” ордены менән наградланған.Руслан Булатов әле мин уҡып йөрөгән 4-се урта мәктәптә белем алған. Милиция офицеры булып хеҙмәт иткән.\nМәләүез ерендә йәшәгән,бәләкәй тыуған иленә тоғро хеҙмәт иткән һәм исемдәрен мәңгеләштерергә лайыҡлы шәхестәр:\nАбдраҡов Фаил Сәлих улы - (1950-2010й.),Башҡортостан Республикаһының атҡаҙанған мәҙәниәт хеҙмәткәре ( 1998),композитор. Мәләүез ҡалаһында уның иҫтәлегенә арналған үҙешмәкәр композиторҙарҙың республика кимәлендәге фестиваль үткәрелә.\nКомиссаров Фәтҡулла Абдул улы- журналист,БАССР-ҙың атҡаҙанған мәҙәниәт эшмәкәре, “Совет Башҡортостаны” гәзитенең үҙ хәбәрсеһе. Сулпан Иманғолов- шағир,журналист.Ул Ишембай районы,Урман-Бишҡаҙаҡ ауылында тыуған.БР-ның атҡаҙанған хеҙмәткәре,яҙыусылар союзы,журналистар союзы ағзаһы.Башлыса сатира һәм юмор өлкөһендә эшләгән.Шәһит Хоҙайбирҙин (1996й.),Булат Рафиҡов (2001й.) премиялар лауреаты.\nМөнир Сибәғәт улы Ишбулатов –яҙыусы.1935 йылда Бөрйән районы Байназар ауылында тыуған.Башҡорт Дәүләт университетында уҡыған.Күп йылдар уҡытыусы,мәктәп директоры,сельсовет председателе ла булып эшләгән. 1990 йылда ул Мәләүез ҡалаһына күсеп килә.Республика баҫмаһында уның күп шиғырҙары,хикәйәләре донъя күрә.Уның әҫәрҙәре айырым китаптарҙа нәшер ителә.Йәш быуынды тәрбиәләүгә ул күп көс һала.\nРафиҡов Зәйнетдин Фәсхетдин улы- яҙыусы,шағир һәм журналист. Мәләүез ҡалаһының маҡтаулы гражданины.\nЙәшәгән урамың кем исемен йөрөткәнен беләһеңме? 58% кеше үҙҙәре йәшәгән урам исемдәре тарихы тураһында бөтөнләй белмәйҙәр. 42% ниндәйҙер кимәлдә мәғлүмәт бирә алды.\nҺәр кем был донъяла ниндәйҙер булһа ла эҙ ҡалдырып китә. Ул эҙҙәр кешенең эшендә,тормошонда сағыла. Билдәле яҙыусылар, шағирҙар,фән эшмәкәрҙәре, мәҙәниәт хеҙмәткәрҙәре, батырҙарҙың эҙҙәре иң сағыуылыр. Исемдәрен мәңгеләштерергә лайыҡлы булғандар бик күп. Тыуған ерендә фиҙаҡәр хеҙмәт иткән яҡташтарыбыҙҙың исемдәре Мәләүез урамдарының исемендә ғорур яңғырарға тейеш ,тигән фекерҙәмен.\nИғтибарығыҙ өсөн ҙур рәхмәт!\nГаделева Гульшат Галимяновна\nНомер материала: ДВ-203018\nТема”Ҡурай” Башҡорт халыҡ йыры *(4 кл.)\nТикшеренеү эше "Исемең матур,кемдәр ҡушҡан?"\nПрезентация аттестация педагога дополнительного образования\nПрезентация об активности учителей, которые находят силы и время для всестороннего развития "Я больше, чем учитель!"\nИсследовательская работа на тему "На всех общее горе-война"\nПрезентация Знаменский храм с. Кузьминское Домодедовского района Московской области


Утыҙ ике йыл – руль артында » Сайт деревни Бишаул-Унгарово Кармаскалинского района РБ\nБишаул.РУ » Новости » Утыҙ ике йыл – руль артында\nУтыҙ ике йыл – руль артында\nКатегория: Новости | 16-01-2014, 11:26 | Просмотров: 2187\nБәхетен тыуған ерендә тапҡан, тырыш хеҙмәте менән абруй яулаған ир уҙамандарының береһе - Фәнис Фәхретдинов\nУл Бишауыл-Уңғар ауылында тыуып үҫкән. Мәктәпте тамамлаған егет Стәрлетамаҡ ҡалаһындағы егерме беренсе һанлы технология училищеһында автослесарға уҡый. Үҙенең хеҙмәт юлын Олокүл ауылында урынлашҡан район ауыл хужалығы техникаһы ойошмаһында башлай. Әрме сафына алынып, һалдат бурысын үтәп ҡайтҡандан һуң, баш ҡалалағы автомәктәптәрҙең береһендә водитель һөнәренә уҡып сыға. Ҡасандыр гөрләп торған “Фрунзе” колхозында һигеҙ йыл эшләп китә. Һуңынан Фәнис ағайҙы юллама менән Ырымбур өлкәһенең Ясный ҡалаһына азбис комбинаты төҙөгән ергә эшкә ебәрәләр. Был ҡалала ул ғаиләһе менән туғыҙ йыл йәшәй, балалар ҙа – ҡыҙы һәм улы бында тыуа. Туғыҙ йылдан һуң тыуған ауылына ҡайтып төпләнә.\nАртабан Фәнис Фәхретдинов үҙенең эш тәжрибәһен МТС “Нива”ла туплай. Дүрт йыл “ЗИЛ” яғыулыҡ ташыу машинаһында эшләй, һуңынан “КамАЗ” йөк автомобиленә ултыра. Урып йыйыу мәлендә машиналар колоннаһы менән Хәйбулла, Баймаҡ, Ырымбур һәм башҡа яҡтарға алыҫ рейстарға йөрөй. Ҡыш көндәрендә лә эш етерлек була, келәттәге ашлыҡты элеваторға, Сибай ҡалаһына ташый һәм унда онға әйләндерелгән игенде кире алып ҡайта оҫта водитель. Үҙ вазифаһына тоғро ҡалып, эшен намыҫлы башҡарған Фәнис ағай бихисап Рәхмәт хаттары һәм Маҡтау ҡағыҙҙарына лайыҡ була.\nӘлеге көндә ул, тәжрибәле водитель кәрәк булғас, мәктәп автобусына ултыра. Фәнис Рәүфил улы күрше Мансаҙы ауылынан Бишауыл-Уңғарға уҡыусыларҙы йөрөтә. Балаларҙы олимпиадаларға, төрлө конкурстарға йөрөтөү һәм уларҙың хәүефһеҙлеге өсөн яуаплылыҡ та – уның иңендә.\nАбруйлы хеҙмәткәрҙең ғаиләһе хаҡында ла әйтеп үтергә кәрәктер. Балалары хәҙер үҙҙәре лә башлы-күҙле булған. Улдары Марсель агроном-инженер һөнәрен үҙләштереп, МТС-та эшләй. Ул ғаиләһе менән Һәүәләй ауылында йәшәй. Ҡыҙҙары Альбина ла тормошта, Өфө ҡалаһындағы Мәҙәниәт министрлығында иҡтисадсы булып хеҙмәт итә. Улар Фәнис ағай менән Рәсимә апайҙы олатай-өләсәй итеп, ике ейәнсәр һәм бер ейән бүләк иткән. Тәжрибәле водителдең хәләл ефете Рәсимә Әхмәт ҡыҙы егерме йылдан артыҡ ғүмерен Һәүәләй дауаханаһында шәфҡәт туташы булып эшләүгә бағышлай. Ул унда төрлө йылдарҙа төрлө бүлектәрҙә намыҫлы хеҙмәт итә һәм былтыр ғына хаҡлы ялға туҡтай.\nБалаларына тормошта үҙ юлдарын табырға ярҙам иткән Фәхретдиновтар ауылда өлгөлө ғаиләләрҙән һанала. Татыу ғаилә шәхси хужалығын да алып бара: мал-тыуар, ҡош-ҡорт аҫрай, баҡса үҫтерә. Донъялары етеш, матур. Үҙҙәренең шәхси автомобиле булыуы тормоштарын тағы ла еңеләйтә.\nУтыҙ ике йыл ғүмерен шофер эшенә бағышлаған Фәнис Рәүфил улына юлдарының – имен, эшенең уң булыуын теләйбеҙ.\nАвтор: Эльмира Рафиҡова\nФото: Дим Сербаев\n[url=https://bishaul.ru/news/425-uty-ike-yyl-rul-artynda.html]Утыҙ ике йыл – руль артында[/url]


- Толерантлыҡ - ул башҡаларға ҡарата түҙемле булыу, ә беҙгә дуҫ, татыу йәшәргә кәрәк, - тине Башҡортостан халыҡтары тураһында кисәге матбуғат конференцияһында Бөтә донъя башҡорттары ҡоролтайы Башҡарма комитеты рәйесе Азамат Галин. - Бөгөн Башҡортостанда 100-ҙән ашыу милләт вәкилдәре тыныслыҡта һәм татыулыҡта йәшәй, республика етәкселеге улар менән уртаҡ тел таба алған.\nЖурналистар менән осрашыу бер аҙнанан башланасаҡ III Бөтә донъя башҡорттары ҡоролтайына арналды. Халыҡ-ара форум Өфөлә 10-11 июндә үтәсәк.\nСарала ҡатнашыусылар иҫәбендә 851 делегат - Рәсәй төбәктәренән һәм тиҫтәләгән сит илдәрҙән вәкилдәр бар. Осрашыу барышында уларға әлеге мәлдә йәмғиәтте борсоған иң актуаль мәсьәләләр буйынса фекер алышырға тура киләсәк. Форум эше 11 тематик секция буйынса ойошторола. Ҡоролтай депутаттары мәғариф, һаулыҡ һаҡлау, демография, бөгөнгө йәмғиәттә ҡатын-ҡыҙҙың тотҡан урыны, ерҙән файҙаланыу, эшҡыуарлыҡ, конституцион мөнәсәбәттәр һәм федерализм үҫеше, тел һәм башҡорт халҡының рухи традициялары, милли матбуғат, шулай уҡ сит илдә йәшәүсе башҡорттар яҙмышы проблемаларын тикшерәсәк.\n- Был проблемалар бер башҡорттарға ғына түгел, төбәктә йәшәүселәрҙең барыһына ла ҡағыла, - тип һыҙыҡ өҫтөнә алды Азамат Галин. - Темалар тулы, быларға бер нәмә лә өҫтәргә кәрәкмәй.\nҮҙенең фекерен дәлилләп, ул проблемаларҙы билдәләр алдынан делегаттарҙың халыҡтан наказ йыйыуы хаҡында һөйләне.\nФорум сиктәрендә секциялар менән бер үк ваҡытта тәүге тапҡыр йәштәр ҡоролтайы үтәсәк. Уның ҡатнашыусылары йәштәрҙе борсоған бар мәсьәләләрҙе комплекста тикшерәсәк.\n- Беҙҙең йәштәребеҙ һәр ваҡыт әүҙем гражданлыҡ позицияһы менән айырылып торҙо, һәм әлеге Ҡоролтай - һәр төрлө митингыларҙан айырмалы, үҙҙәренең фекерен белдерер өсөн оптималь форма, - тине Бөтә донъя башҡорттары ҡоролтайы Башҡарма комитеты башлығы.\nУл йәнә Бөтә донъя башҡорттары ҡоролтайы сиктәрендә үткәрелгән бар ултырыштарҙың да асыҡ формала үтеүен билдәләне. Делегаттарҙан тыш уларҙа теләге булғандарҙың барыһы ла ҡатнаша аласаҡ, халыҡ өсөн шуныһы уңай - бар саралар ҙа республиканың ике дәүләт телендә - рус һәм башҡорт телдәрендә алып барыласаҡ. Форум үткән көндәрҙә республикаға билдәле ҡунаҡтарҙың килеүе лә көтөлә.\nРәсәй бойондороҡһоҙлоғо көнө менән Өфө ҡалаһы көнөнә тап килгән Ҡоролтайҙың һуңғы көнөндә делегация етәкселәре "Ырыуҙар ташы" мемориаль комплексын асыу һәм "Салауат йыйыны" республика фольклор байрамында ҡатнашыу өсөн республиканың Ишембай районына юлланасаҡ.\nДөйөм алғанда, Азамат Галин әйтеүенсә, башҡорттар ҡоролтайы - күңел асыу сараһы түгел:\n- Иң киҫкен проблемалар буйынса фекер алышыу һәм уларҙы хәл итеү юлын эҙләү өсөн ойошторолған форум ул. Шулай булғас, беҙҙе етди эш көтә, республикалағы бөгөнгө тотороҡлоҡто һаҡлап ҡалыр өсөн барыһын да эшләргә тырышыу - уның төп маҡсаты.\nҠоролтай йомғаҡтары буйынса резолюция, шулай уҡ Башҡортостан халҡына һәм ил етәкселегенә мөрәжәғәт ҡабул ителәсәк.


Беҙҙең Башлыҡтың “Бәйләнештә”ге аккаунты – иң яҡшылар иҫәбендә. Лайктар һәм комментарийҙар шуны раҫлай.\n10 Ғинуар 2020, 11:22\nСоциаль инновациялар үҙәге интернетта иң күп эшмәкәрлек алып барған төбәк етәкселәрен барлаған. “Бәйләнештә” социаль селтәрендә Башҡортостан Башлығы Радий Хәбиров 2168 балл йыйған. Уның материалы 1646 “лайк”, 261 комментарий алған.\n“Инстаграм”да Чечня Башлығы Рамзан Ҡадыровҡа етеүсе юҡ. Ә был селтәрҙә Башҡортостан етәксеһе – 4-се урында.\nӘйткәндәй, Радий Хәбировтың “Бәйләнештә” селтәрендәге сәхифәһендә 165 мең яҙылыусыһы бар. Башлыҡ сәхифәһендә ваҡиғаларҙы теүәл яҡтыртып бара. Уның иғтибарынан төнө буйы яуған ҡар ҙа, таҙартылып өлгөрмәгән юл да ситтә ҡалмай. Ә бындай етеҙлек ҡулланыусыларға ифрат оҡшай. Улар ваҡиғаларҙы күҙәтеп кенә ҡалмай, үҙҙәрен уның уртаһында ҡайнаған һымаҡ итеп тоя. Мәҫәлән, Башлыҡ: “Тәүге эш көнө. Эш күп. Ә мин иң тәүҙә, ни эшләптер, Өлфәт Мансур улын иҫкә төшөрәм”, – тип яҙғас, бер сәғәт эсендә 600 “лайк”, 170 комментарий барлыҡҡа килә. Әлбиттә, ҡала башлығы Өлфәт Мостафин беренселәрҙән булып бына нимә тип яҙа: “Ярҙамығыҙ өсөн рәхмәт, Радий Фәрит улы! Көн һайын ҡар таҙартырға 250 берәмек техника, 300 юл эшсеһе сыҡты. Бынан тыш, ҡалала 300-ҙән ашыу мәҙәни сара үткәрелде”.\nХәҙер күптәр интернетта ултыра. Улар ваҡиғаларҙы күреп түгел, уҡып ҡабул итергә өйрәнгән. Юғарыла иҫкә алынған ҡар таҙартыу өсөн көрәш, минеңсә, шул юҫыҡтан. Сөнки, иғтибар иткәнһегеҙҙер, Өфөлә ҡар байрам осоронда, йә оҙайлы ялдар алдынан күпләп яуыусан. Бындай шарттарҙа иң тоғро хеҙмәткәрҙәргә лә транспорт руле, һис юғы, көрәк тоттороу еңел түгелдер. Эшкә килгәс, үҙем күрҙем, юлдар тап-таҙа ине.


Саҡ ҡына дөрөҫ эшләмәһәң...\n1 Апрель 2019, 18:27\nЙәшәгән ти бер ғаилә. Ситтә түгел, үҙебеҙҙә. Дөрөҫөрәге, баш ҡалаға яҡын ғына ҡасабала. Уларҙың бер генә бөртөк улдары булған. Исеме – Дәүләт. Һәр бер кешенеке кеүек уның да хыялдары булған. Кемдер тракторсы йә осоусы, һатыусы, уҡытыусы, кемдер ғалим йә табип, сәйәхәтсе, сәйәсмән.\nӘ бына Дәүләт һәр ваҡыт беренсе булырға һәм тарихта ҡалырға хыялланды. Уның күҙаллауы буйынса, “беренсе” тигән һүҙ ул начальник, министрға тиң. Тиҙ генә ул дәрәжәгә етеп булмағанлыҡты, бының өсөн эш күрһәтергә (һис юғы үҙеңде), халыҡтың ышанысын аҡларға кәрәклеген ата-әсәһе гел ҡабатлап торҙо. Ә Дәүләт күптән “элеп киптерҙе”. Әллә ни уҡыуы булмаһа ла, “формаль рәүештә” активистҡа әйләнде. Пионер сағында байраҡсы булды, шул иҫәптән ҡулдарынан борғо, барабан төшмәне. Комсомол йәшенә еткәс – вожатый, ячейка секретары ярҙамсыһы. Ҙур өмөттәр бағланылар үҙенә. Дөйөм алғанда, тәртипле, тыңлаусан булды. Класташтары уның ике йөҙлө холҡон өнәп бөтмәне. Йыш ҡына уҡыуҙан, сара-кисәләрҙән ҡайтҡанда “әпәй шүрлегенә” менеп төшәләр ине (аҡылға ултырталар, йәнәһе).\nЙыл да үтә торҙо, Советтар Союзы менән бергә коммунистик идеологиялар ҙа тарҡалды. Дәүләт һис кенә лә борсолманы. Күпселек ватандаштары, таныштары кеүек коммерсант булып китте. (Кем әйтмешләй, хеҙмәт юлын, “пирожковоз” машинаһы менән башланы). Шулай ҙа бала саҡтың “изге” принциптарынан тайпылырға тәләмәне: хәҙерге чиновниктар (ҡайһы берәүҙәре) кеүек: “Үҙеңдән түбәнде – тип, ә юғарыны – үп” тезисы менән йәшәне. Ошо ваҡытҡа ул юғары белем алғайны. Тора-бара демократҡа әүерелде һәм юғары даирәгә үрмәләй, карьера баҫҡыстарынан атлай башланы.\nНиһайәт, Дәүләттең йондоҙло сәғәте һуҡты. Үҙенең кандидатураһын депутатлыҡҡа күрһәтте. Коллегалары, дәү, йыуан ағайҙар, һайлау алды программаларына, дебаттарға, осрашыуҙарға аҡса йәлләмәне. Уны үткәрҙеләр. Йәш, тыңлаусан, лояль булғаны өсөн. Урман, экология, тәбиғәт мәсьәләләре буйынса яуап тотто. Артабан илле дүрт райондың береһенә хакимиәт башлығы булып һайланды. Бик матур ғына эшләп китте ошо вазифала.\nБәлә көтмәгәндә килә, тиҙәр. Гел дөрөҫлөктө, яҡшылыҡты яҡлаған киң мәғлүмәт саралары хеҙмәткәрҙәре уның ҡара эштәрен “соҡоп” сығарҙы һәм йәмәғәт ҡарамағына тикшерергә ҡуйҙы. Ҙур-ҙур, дәрәжәле ағай-апайҙар “һелкенергә” уйланылар, ахырыһы, хөкүмәт тә ҡуша бит. Тикшереү менән килделәр. Республика вәкилдәре алдында үҙен бала-саға һымаҡ хис итте Дәүләт, ауыҙын асып, башын күтәреп һүҙ ҙә әйтә алманы. (Ә планеркаларҙа, район сессияһында нисек екеренә ине!)\nЭшләнгән эштәрҙе, программаларҙы барлай башланылар. Ҡунаҡтарға үҙәк дауахананы күрһәттеләр. Унда белгестәр етмәүенә зарландылар. Үҙәк стадионда футбол майҙансығы бар, хоккей уйнарға “тартма” эшләнгән, боҙ туңдырылған, бөхтәлек ине. Бала-сағаларҙың сыр-сыу тауыштары ишетелде. Тик ҡоймалары буялмаған, яҡтыртыу ҡоролмалары юҡ ине.\nБюджет аҡсаларының район файҙаһына тотонолоуын тикшерергә килгән аудиторҙар күп кенә етешһеҙлектәр тапты. Хөкүмәт бүлгән финанстар “һул”ға ла осҡолағанын һиҙҙеләр. Законһыҙ урман ҡырҡыу факттары, етемдәргә, һуғыш ветерандарына торлаҡ бүлеү мәсьәләләре, газ үткәреү, ауылдарҙы төҙөкләндереү, төҙөлөш эштәре тейешенсә үтәлмәгән ине.\nЙәмәғәтселек үҙидаранан тәртип булыуын, аныҡ маҡсаттар менән эш итеүҙәрен талап итте. Уларҙың һүҙҙәренә ҡарағанда, ҡайһы берҙәре былтыр уҡ эшләнеп бөтәһе булған объекттар икән. “Эшләйһегеҙ килмәгәс, ниңә урын биләйһегеҙ, бюджет аҡсаларын “ашарғамы”, “кеҫә ҡалынайтырғамы”? Кисекмәҫтән бөтөрөргә тейешһегеҙ етешһеҙлектәрҙе, бар яҡлап та, һеҙгә ике ай срок. Аҡсаларҙы теләһә ҡайҙан табығыҙ, һуңынан үкенерлек булмаһын. Хөкүмәт бүлгән мөмкинлектән халыҡ файҙалана алмаған. Әгәр киреһе булһа, улар зар илар инеме ни? Хакимиәт башлығы менән депутаттар – яуаплы механизмдар!” – тип тәнҡитләп ташланы комиссия вәкиле.\nИкенсе көнгә үк Дәүләт фотоотчет ебәрҙе, иң беренсеһе балалар майҙансығы ине. Унда коммунальщиктар һәм электроүҙәк эшсәндәре тиҙ арала тәртип ойошторҙолар. Урман хужалығының төп бинаһы алдына семәрләп, буралы беседкалар эшләтеп ҡуйҙырҙы. Бер нисә учреждениеға ремонт үткәреп маташтылар. Вакансиялар йәрминкәһе лә ойошторҙолар, ойошмаларға яңы ҡоралдар, приборҙарға заказ бирҙеләр. Төҙөлөш эштәренә ғаризалар яҙҙы... Был ғына ярҙам итмәне.\nӨҫтәгеләр Дәүләттең әйтемен күптән белә ине. Улар ҙа шул принципта эш итте. Юғарыларҙы – үп, түбәндәгеләрҙе – тип... Дәүләт юғарыла ултырғандарҙан түбәнерәк ине шул... Етмәһә нисәлер миллион һум “сәпәп”, шартлы рәүештә хөкөм иттереп, эшенән бушаттылар.


– Быйыл һауа шарттары яҡшыларҙан түгел. Былтырғы йыл менән сағыштырғанда яҡынса ике аҙнаға ҡалышабыҙ һәм ул эш һөҙөмтәһендә лә сағылыш таба. Әммә беҙ ауыл халҡын әүҙемерәк мал аҙығын әҙерләй башларға өндәйбеҙ, сөнки көтөргә ваҡыт юҡ. Ҡайһы бер хужалыҡтар бер нисек тә эште тиҙләтә алмай, – тине Рөстәм Хәмитов. – Алдағы аҙнала мал аҙығын әҙерләү тиҙлеге артыр тип ышанам. Тикшерәсәкбеҙ, был йәһәттән муниципалитеттарҙан һәйбәт эшләүҙәрен талап итәсәкбеҙ. Тәү сиратта – мал аҙығы. Беҙҙең быйылғы план – йыл ярымлыҡ мал аҙығы запасын әҙерләү. Ер еүеш, ямғырҙар яуып тора. Мотлаҡ рәүештә ике сабым алырға кәрәк, ҡайһы бер хужалыҡтарҙа, бәлки, өсәү ҙә килеп сығыр. Шуға халыҡты йәлеп итеп, эшләргә кәрәк. Етер инде йоҡларға!\nЭш сәфәре барышында республика етәксеһе Иҫке Байыш ауылындағы «Рәсәй» тоҡомло завод баҫыуҙарында мал аҙығын әҙерләү барышы менән танышты. Дүртөйлө районының алдынғы ауыл хужалығы предприятиеларының береһе тоҡомло эре мөгөҙлө мал үрсетеүгә, юғары сифатлы бөртөклө, ҡуҙаҡлы культуралар һәм күп йыллыҡ үлән орлоҡтарын етештереүгә һәм һатыуға махсуслашҡан.\nРөстәм Хәмитов агропредприятиеның етәкселеге, баш агрономы менән аралашты, мал аҙығын әҙерләү кампанияһын уҙғарыу өсөн техника, буш ятҡан баҫыуҙар барлығы менән ҡыҙыҡһынды.\nХужалыҡтың сәсеү майҙаны – 4,6 мең гектар, уларҙың 1,5 мең гектарына мал аҙығы культуралары, күбеһенсә күп йыллыҡ үләндәр сәселгән. Аграрийҙарҙың әйтеүенсә, һауа шарттары эшкә бер аҙ ҡамасаулай, сөнки үлән ныҡ еүеш һәм оҙаҡ кибә, әммә техника һәм яғыулыҡ-майлау материалдары етерлек. Дөйөм алғанда, мал аҙығын әҙерләү кампанияһын ҡулайлы ваҡытта тамамлау күҙаллана.\nМәмәҙәл ауылында Рөстәм Хәмитов тағы ла бер хужалыҡ – Ленин исемендәге тоҡомло завод баҫыуҙарында булды. Предприятие ҡара-сыбар һәм бестужев тоҡомло эре мөгөҙлө мал үрсетеү һәм уларҙы һатыу менән шөғөлләнә. Хужалыҡта 2 350 баш мал, шул иҫәптән 600 баш һауын һыйыр бар. Йылдан-йыл һөт һәм малсылыҡ продукцияһын етештереү күләме арта.\nРөстәм Хәмитов мал аҙығын әҙерләү барышын баһаланы, механизаторҙар менән аралашты, хеҙмәт шарттары һәм эш хаҡы менән ҡыҙыҡһынды.\n– Бөгөн беҙ Дүртөйлө районында. Бында ҡайһы бер хужалыҡтарҙа эш тулыһынса яҡшы алып барыла. Икеләнеп йөрөгән көсһөҙ хужалыҡтар ҙа бар. Сифатлы мал аҙығын әҙерләү ваҡыты үтеп бара, – тип һыҙыҡ өҫтөнә алды республика Башлығы. – Шуға игенселәребеҙгә мөрәжәғәт итәм: йоҡлап ятмағыҙ, көтмәгеҙ, эште башлағыҙ, сығығыҙ, ямғырҙар ҡамасаулай, баҫыуҙарҙа масса юҡ әле тип эшләмәҫкә сәбәп эҙләмәгеҙ. Бөтәһе лә бар. Ең һыҙғанып эшкә тотонорға кәрәк.


22 Ғинуар 2019, 14:35\nҺәләтле балалар менән эшләү – район мәғариф ойошмаларының иң мөһим йүнәлештәренең береһе. Ғилми эш менән шөғөлләнергә ынтылыусы уҡыусыларҙы асыҡлау һәм уларға йүнәлеш биреү, ярҙам итеү маҡсатында бер нисә йыл рәттән ғилми-тикшеренеү эштәре буйынса конкурс үткәрелә.\n15 ғинуарҙа Красноусолдағы 2-се мәктәптә уҡыусыларҙың Кесе фәндәр академияһы сиктәрендә ғилми-тикшеренеү эштәре конкурсының район этабы үтте. Бәйге “Белем яҡтыһы” (География. Технология. Музыка һәм рәсем. Медицина һәм Тормош хәүефһеҙлеге нигеҙҙәре), “Фекер тиҙлеге һәм һүҙ байлығы” (Тарих. Йәмғиәтте өйрәнеү. Лингвистика. Сит телдәр. Рус теле һәм әҙәбиәте), “Донъя мәҙәниәте. Башҡортостан тарихы һәм мәҙәниәте. Туған телдәр”, “Фәнгә юл ярыу” (Математика. Информатика һәм ИКТ. Химия, Биология. Экология. Физика), “Мауыҡтырғыс фән асыштары донъяһы” (Тирә-яғыбыҙҙағы донъя. Математика. Рус теле һәм әҙәби уҡыу фәндәре бу-йынса 1-4-се класс уҡыусылары өсөн) секцияларынан торҙо.\nКонкурста 2-11-се кластарҙа белем алыусы 70 уҡыусы ҡатнашты. Башланғыс кластарҙың әүҙем булыуы беҙҙең өсөн шатлыҡлы күренеш булды. Жюри ҡарамағына башҡа йүнәлештәрҙәге ҡыҙыҡлы конкурс эштәре лә тәҡдим ителде. Призлы урындарҙан тыш, номинацияларҙа еңеүселәр ҙә билдәләнде.\nРайонда еңеүсе уҡыусылар конкурстың республика этабына барасаҡ. Уларға уңыштар, юғары күрһәткестәр, ҙур еңеүҙәр теләп ҡалабыҙ.\nШулай уҡ 2-се, 3-сө урындарҙы алыусыларҙы, номинацияларҙа еңеүселәрҙе, уларҙың етәкселәрен фәнни-тикшеренеү конкурсында яҡшы әҙерлек менән ҡатнашҡандары, 2-се мәктәп етәкселегенә һәм коллективына бәйгене юғары кимәлдә ойошторғандары өсөн рәхмәт һүҙҙәре еткерәбеҙ.


Әсәй ҡыҙы » Башкортостан кызы | Башҡортостан ҡыҙы\nЯурындарына һибелгән сәсен елберҙәтеп килеп ингән гүзәл шаян яҙғы елде хәтерләтә ине. Кисәге мәктәп уҡыусыһылай күренгән был һылыуҙа донъя финанс баҙарында үҙен һыуҙағы балыҡтай һиҙгән иҡтисадсыны, абруйлы банктың мөһим тармағы башлығын ҡапыл ғына сырамытыуы ла мөмкин түгел. 32 йәшендә тәжрибәле финанс белгесе булып танылып, ҙур банктың иҫәп-хисап үҙәген етәкләгән Алина Хөсәйенова – донъялағы күп ваҡиғаларҙы миһырбанлы йөрәге аша үткәреүсе замандашыбыҙ, әсәһе өсөн йәнен бирергә әҙер, уны тын алышынан тойған ҡыҙ, үҙе лә һоҡланғыс әсә.\n«Терпе лә балаһын «йомшағым» тип яратҡан кеүек, һәр кем сабыйына бәхеттәр генә юрап, «яҡшы кеше булһын» тип теләп үҫтерә. Ләкин балаһының зиһененә, күңеленә хайран ҡалырлыҡ күпте һалып та, уның бәғерһеҙлегенән йөрәге боҙ булғандар күпме! Алина ҡыҙымдың һөнәри ҡаҙаныштарына, әлбиттә, ҡыуанам. Ләкин иң һөйөндөргәне – уның тормошҡа шәфҡәтле ҡараш менән бағыуы. Сөнки әллә ниндәй үрҙәр яулаһа ла, ошо сифат юҡ икән, әҙәм балаһынан нур ҡаса», – ти Алинаның әсәһе Рәшиҙә ханым.\nӘсәһенән күргән тун бескән, ти халыҡ. Ғүмерен республикабыҙҙа банк эшен үҫтереүгә арнаған Рәшиҙә Ғәббәс ҡыҙы Шакирова – Башҡортостандың атҡаҙанған иҡтисадсыһы, төбәгебеҙҙә күп банк белгестәренең остазы. «Улым Роберт та, ҡыҙым Алина ла минең эшкә мөкиббәнлекте күреп үҫте – һайлаған һөнәрҙәрендә фиҙакәр булыуҙары ла шунандыр. Ә фиҙакәрлек, теләйһеңме, юҡмы, барыбер бер ҡасан уңышҡа килтерә. Ул дәүерҙә баланы әлеге кеүек ун алты йәштән машина бүләк итеп ҡотортоу булманы. Матур күлдәк тә ғаиләлә төп ҡиммәт һаналманы. Минең кеүек көнө-төнө эштә йөрөгән совет заманы әсәһенең «шулай булма, былай бул!» тип тәрбиәләп ултырырға ваҡыты ла юҡ ине. Тәрбиә менән һалып булмаған, ҡандан күскән, йәндән бирелгән нәмәләр күп бит», – тип һөйләй ул. Түбәндәге хәтирәһе шуға дәлил түгелме икән?\nЕгерме йыл элек ҡыштың сатнама һыуыҡ айында Рәшиҙә апай юл фажиғәһенә эләгә. Әжәлдән саҡ ҡалған ханым ярты йылдан ашыу түшәктә ята. «Алтынсы синыфта уҡыған ҡыҙымдың өйҙә хужабикә бу- рысын үҙ өҫтөнә алыуына, мине оҫта шәфҡәт туташылай тәрбиәләүенә бөгөн дә таң ҡалам, – тип һөйләй әсә. – Иртәнге алтыла тороп, мине йыуындырып, ашатып-эсереп, һигеҙгә мәктәпкә бара. Уҡыуынан төшөн ҡайтып, йәнә мине ҡарарға тотона. Сәғәт дүрткә – музыка мәктәбенә. Ыжғыр буран уйнағанда ла ҡала буйлап ауыр сумкаһын күтәреп, шунда юллана. Кисен ғаиләгә ризыҡ әҙерләү, дәрес ҡарау, тағы мине тәрбиәләү – быларҙы башҡарғанда йөҙөнә арыуҙың ғәләмәте лә сыҡмай. Ун ике йәшлек ҡыҙға шуларҙы кем ҡушҡан инде? Балам көнөнә ҡалған ваҡытымда уға ҡарап, үҙемдең бәләкәй сағымды, таң һарыһынан көрт кисеп һыйыр һауырға киткән әсәйемә саҡ ҡына булһа ла рәхәтерәк булһын тип, ул ҡайтыуға өйҙәге бөтә эште бөтөрөп ҡуйыуымды иҫкә төшөрөп яттым...»\n«Бала саҡ шуныһы менән бәхетле: һиңә бер нәмә лә ауыр тойолмай, күңел төшөнкөлөгөн дә, арыуҙы ла белмәйһең. Ул ваҡытта әсәйемде ҡарау ҙа, ашарға әҙерләү ҙә тамсы ла ҡыйын күренмәне, – тип хәтерләй Алина. – Хәйер, мин әле лә эштән хәлдән тайып ҡайтмайым, кисен тағы әллә нәмәләр ҡыйратырлыҡ көсөм ҡала. Яратҡан эш ялҡытмай ҙа, арытмай ҙа!»\nӘ банк йөрәге тип аталған иҫәп-хисап үҙәгенетәкләүсе һылыуҙың вазифаһы уйнап йөрөй торғандарҙан түгел. Үҙәккә ун биш филиал ҡарай, уларҙа етмеш кеше эшләй. Банк эшмәкәрлеген үҙәктән башҡа күҙ алдына ла килтереү мөмкин түгел. Банк аша күсерелеүсе төбәк, Рәсәй, халыҡ-ара кимәлдәге барлыҡ иҫәптәрҙең теүәл, дөрөҫ үтеүен ойоштороу өсөн оло яуаплылыҡ, һөнәри оҫталыҡ талап ителә. Иҡтисад һәм хоҡуҡ буйынса юғары белемдәргә эйә, банк филиалдарының береһенә оҙаҡ йылдар етәкселек итеү тәжрибәһе булған һылыу даими камиллашыуға ынтыла. «Күҙ асып йомғансы үҙгәреп торған финанс баҙарында банк уңышлы эшләһен өсөн, үҙеңә генә хәбәрҙар булыу аҙ, ҡул аҫтындағы барлыҡ хеҙмәткәрҙәрҙең һөнәри белем кимәлен күтәреү өҫтөндә эшләйбеҙ», – ти ул.\nАлина республикабыҙ, төбәгебеҙҙең финанс үҫешенә лайыҡлы өлөш индергән ойошмала эшләүе, банктың социаль йүнәлешле эшмәкәрлеге менән ғорурлана. Мәҫәлән, коммерция банкылары араһында улар иң беренсе булып Ҡырым халҡына ярҙам күсергән. Балалар һәм ҡарттар йорттарына, мохтаждарға милли матбуғат яҙҙырып бүләк итеү, етемдәргә кейем-һалым алыу, халыҡтың финанс белемен күтәреү буйынса үҙ өлөшөн индереү – ошо һәм башҡа эштәр һәр тин иҫәпле ҡәтғи баҙар шарттарында ла һәр кем, һәр ойошма миһырбанлы йөҙлө булып ҡалырға тейеш, тигән ҡараштан сығып башҡарыла. Алина күп шәфҡәтле ғәмәлдәрҙең башында әсәһе, банк идараһы рәйесе урынбаҫары Рәшиҙә Шакирова тороуына тын ҡыуаныс кисерә.\nӘсәһе менән икәүләшеп ғаиләләре исеменән украин ҡасаҡтарына былтыр ярты йөк машинаһы аҙыҡ-түлек илтеп, йөҙҙәрсә кешеләрҙең рәхмәтен алғандар. «Биргәнең йөҙ тапҡыр әйләнеп ҡайта – йыһан ҡанундары шулай. Ләкин кемгәлер ярҙам иткәндә изгелегең әйләнеп ҡайтһын, тип көтмәйһең. Бары тик унан әйтеп бөткөһөҙ ҡәнәғәтләнеү алаһың, – ти Алина. – Мин балалар йорттарында йыш булам. Берәй тоҡ памперс, күстәнәс алып барам. Барған һайын ундағы сабыйҙарҙың ҡарашындағы һағыштан тетрәнеп ҡайтам. Үҙем әсә булараҡ, оҙаҡ ул тәьҫораттан айный алмай йөрөйөм. Әлбиттә, күстәнәс-бүләктән бигерәк, уларға йылылыҡ, тормошта үҙ урынын табыуҙа ярҙам кәрәклеген беләм. Киләсәктә, ныҡлап аяҡҡа баҫҡас, мотлаҡ балаларҙы етемлектән ҡурсалаған закондар ҡабул ителеүенә йоғонто яһарға теләйем. Ғөмүмән, хәйриәлек, мәрхәмәтлек менән киңерәк кимәлдә шөғөлләнергә йыйынам. Ҡулыбыҙҙан килгән тиклем был донъяны миһырбанлыраҡ итергә тейешбеҙ, тип уйлайым!»\nТәүлектең ун сәғәтен банкта уҙғарған ҡыҙ эштән башҡаны белмәйҙер, тиеүселәр яңылыша. Йөҙөү, фитнес, биш йыл элек шөғөлләнә башлаған йога – тәненә лә, йәненә лә ял биргән шөғөлдәр. Шәмбе һәм йәкшәмбе көндәрҙә алты йәшлек улы Таир менән кемуҙарҙан велосипедта елдерәләр. «Улымды киләсәктә ҡыйыу йөрәкле, яҡындарына ышаныслы терәк булырлыҡ, яҡшы белемле ир-егет итеп күрергә теләйем. Был – мине тағы ла көслөрәк итеүсе оло маҡсатым», – тип уртаҡлаша Алина. Тормошҡа күңел күҙе менән – берсә һоҡланып, берсә борсолоп баҡҡан һылыуҙың хыялдары сикһеҙ. «Бәләкәй сағымда бер мәл стюардесса булырға, бөркөт осор бейеклеккә күтәрелергә хыялландым. Әле иһә зәңгәр күктә парапланда йөҙөп, шул теләкте тормошҡа ашырғым, ҡыйғыр ҡоштар кисергәнде тойғом килә», – тип һөйләй ул. Матурлыҡҡа ынтылышын иһә берәй заман гүзәллек үҙәге асып ғәмәлгә ашырырға хыял итә: «Унан барыһының да үҙҙәренән ҡәнәғәт булып сығыуын теләр инем. Әгәр кеше йөҙ-ҡиәфәтенән, үҙенән ҡәнәғәт икән, баҙыҡ аҙымдар менән атлай, бәхет ҡапҡаларын ышаныслыраҡ аса».\n«Мин – әсәй ҡыҙы! Һәр яҡлап уға оҡшарға тырышам. Әсәйем йәшенә еткәс тә, уның һымаҡ ямғыр моңон таң ҡалып тыңларға теләйем. Әле илебеҙгә ҡарата ҡулланылған санкцияларҙы баһалап: «Алма, банан ашап үҫмәгәнбеҙ! Ниндәй ауыр замандар булды, бирешерлек түгел илебеҙ!» – тип ҡабатлағанын яратам. Миндә лә, әсәйемдәге кеүек, илһөйәр йөрәк тибә!» – ти Алина. Ҡыҙ үҫтергән әсәләрҙең һәр береһе, моғайын, ошондай һүҙҙәр ишетергә теләйҙер.


Материалы за 14.09.2018 » "Урал" гәзите\n14-09-2018, 09:58 / ---\nҺәр кешенең күңеленә ятҡан эше бар. Яратҡан шѳғѳлѳңдѳң килем сығанағы булып тороуы ла үҙе бер бәхеттер, моғайын. Уңған, тырыш, маҡсатҡа ынтылған йәштәребеҙҙең береһе - Зилә ӘҠСӘНОВА тап шундай сифатҡа эйә лә инде. Зилә Рауил ҡыҙы Белорет ҡалаһында тыуып үҫкән. Мәктәптән һуң ситтән тороп Магнитогорск дәүләт университетының «Сервис һәм туризм» бүлегенә уҡырға инә. Тап шул осорҙа парикмахер курсын тамамлай һәм «Я» салонына һөнәре буйынса эшкә урынлаша. Дүрт йыл эшләү дауамында белемен камиллаштырыуҙан туҡтамай, йәнә лә «Һатыу буйынса менеджер», «Эш башҡарыусы» курстарын тамамлай. Бөгөнгө көндә...


Башҡортостан гидрометеорология үҙәгенән хәбәр итеүҙәренсә, алдағы өс көндә республикалағы һауа торошона циклон эшмәкәрлеге йоғонто яһаясаҡ.\nРеспублика буйынса бер аҙ ҡар яуыуы, буран сығыуы, юлдарға боҙлауыҡ ятыуы, айырым участкаларға көрт һалыуы көтөлә. Һауа температураһы төндә 1-6, 22 һәм 23 февралдә аяҙайтҡанда 11 градусҡаса һалҡын булыуы көтөлә. Көндөҙ 3 градус һалҡындан 2 градусҡа тиклем йылыта. Синоптиктар билдәләүенсә, бындай һауа торошо әлеге миҙгелгә хас түгел, норманан тайпылыу 7-8 градус тәшкил итә. Дөйөм алғанғанда, был аҙнала йылы һауа торошо Рәсәйҙең барлыҡ биләмәләрендә тиерлек күҙәтеләсәк.


Хәтер — Башҡорт Википедияһы\nХәтер — йыйылған һәм өйрәнгән алымдарҙы таплау, һаҡлау, ҡулланыу һәләтен күрһәтеүсе билдәләүсе психик функция. Юғары хайуандарҙың төрлө формала хәтере бар. Кешенең хәтере үҫешкән.\nИң беренсе хетерҙе тикшереүсе булып Герман Эббингауз һанала, ул үҙендә эксперимент ҡуя (мәғәнәһеҙ исемлектәр һәм һүҙҙәр ятлай).\nХәтер — ысынбарлыҡтың мейелә психик формалағы сағылышы, кешенең кисерелгән тәжрибәне һәм башҡа төрлө информацияны ҙур ваҡыт дауамында һаҡлау, уны яңынан иҫкә төшөрөү һәләте. Хәтерҙе уҙған ваҡиғалар тураһындағы, шулай ук башҡа төрлө информацияны үҙендә һаҡлаусы арсенал тип тә атап була. Хәтерҙең физиологик нигеҙен мейелеге нерв ептәренең үҙ-ара бәйләнеше, хәрәкәте тәшкил итә.\n1 Хәтер төрҙәре\n2 Физилологияла хәтер\nхәрәкәт хәтере (кеше, үҙенең йә иһә башҡа кешеләрҙең хәрәкәтен иҫкә төшөрөп, уларҙы ҡабатлай ала);\nһүрәт хәтере (кеше, төрлө предметтарҙың, күренешләрҙең һурәтен иҫтә ҡалдырып, уларҙы ҡабатлый ала);\nлогик һүҙҙәр хәтере (кеше башҡаларҙан ишеткән йәки уҡыу, өйрәнеү процессында үҙләштергән һүҙҙәрҙе, улар ярҙамында барлыҡҡа китерелгән төшөнсә, хөкөм, йомғаклау кеүек һүҙ ҡоролмаларын иҫтә ҡалдырып, уларҙы ҡабатлай ала. Хәтерҙең был төрө кешеләрҙе нәмәгә булһа ла өйрәтеү процессында иң мөһим рольды уйнай);\nэмоциональ хәтер. Хәтер кешеләрҙең аралашу процессында алыштырғыһыҙ сара хеҙмәтен үтәй, сөнки кешеләрҙә хәтер һәләте булмаһа, улар бер-береһен таный, бер-береһенә ышана, улар аша аралаша алмаҫтар ине. Кешеләрҙең хәтер һәләте булмаһа, йәмғиәт күптән инде үҙенең бер бөтөн система булып йәшәү, хәрәкәт итеү һәләтен юғалтҡан булыр ине.\nКешеләр, хәтер яғынан ҡарағанда, бер-береһенән айырылалар. Берәүҙәрҙә ул шаҡтай бай булһа, икенсе берәүҙә ифрат ярлы булуы мөмкин. Хәтер кешенең бала сағында уҡ формалаша башлай, шул дәүерҙә ул көс ала, тәбиғи потенцияларын аса башлай. Шунлыҡтан кеше бала сағы дәүерен бик нәтижәле файҙаланыу кәрәклеген иҫтә тоторға тейеш. Бала үҙе уны аңламаҫҡа ла мөмкин, был нәмәне уға ололарҙан төшөндөрөү һорала. Кешенең хәтере төрлө үҙенсәлектәргә эйә. Берәүҙәр күп төрлө информацияны яттан белеүгә һәләтле. Был сәләт — имтиханға әҙерләнеүсе студентҡа ғына түгел, ул айырыуса артисттар өсөн зарури һәләт. Ҡайһы бер сәхнә оҫталары әллә нисаҡлы шиғырҙарҙы яттан белә торған булалар. Ә ҡайһы бер шағирҙар үҙ ижат иткәнде лә иҫтә ҡалдыра алмайҙар, быға улар әллә ни омтолмыйҙар ҙа. Берәүҙәр математикала ҙур һәләтлек күрһәтә алһалар (улар әллә ни тиклем формулаларҙы хәтерҙә һаҡлайҙар, ҙур һандарҙы ҙур һандарға ҡабатлау йәки бүлеү кеүек операцияларҙы күңелдән башҡара алалар), икенсе берәүҙәр төрлө машина механизмдарын, улар менән эш итеү ысулдарын хәтерҙә тотоп, ҡатлаулы механизмдарҙа уйынсыҡ менән уйнағандай ғына мөғәмәлә итә алалар.\nБеренсеһе — генетик хәтер. Ул кешегә енси күҙәнәктәр арҡылы бирелә. Генетик хәтер булмаһа, балаларҙың ата-әсәләренә оҡшауы булмаҫ та ине.\nИкенсеһе — иммунологик хәтер. Улар айырым, «һаҡсы» ролен үтәүсе күҙәнәктәрҙә тупланган. Уларҙың вазифаһы — кеше генофондында булған күҙәнәктәрҙе төрлө ауырыуларҙан һаҡлау. Нәтижә шул: ҡайһы бер ауырыуҙар (ҡыҙамык, скарлатина һ. б.) кешелә бер мәртәбә булған икән, яңынан ҡабатлана алмай.\nӨсөнсөһө — нейрологик хәтер. Быныһы инде кешенең фәлән тиклем информацияны иҫтә тотоуында кәүҙәләнә. Хәтер күренешен алғанда, беҙ беренсе сиратта уның нәҡ ошо төрөн күҙ алдында тотабыҙ. Хәтер байлығы менән аҡыл байлыгы бер үк әйбер түгел.\nАҡыл ул предметларҙы, күренештәрне, улар араһындағы мөнәсәбәттәрне анализлай алыу һәләте булһа, хәтер иһә шул уҡ нәмәне иҫтә тотоу һәләте булыр. Берәр аҡыл эйәһындә хәтер, бигрәк тә күп нәмәне яттан белеү һәләте, әллә ни бай булмаҫҡа ла мөмкин. Шул уҡ ваҡытта хәтергә бай һәр заттың әллә ни ҙур аҡылға эйә булмауы ла мөмкин. Иң яҡшыһы — хәтергә лә бай, ҙур аҡылға ла эйә булыу. Был ике сифаттың бергә ҡушылыуы — даһи кешеләргә хас күренеш. Улар бай эстәлекле, шулай ук күләмле (фәнни һәм сәнғәти) әҫәрҙәр ижат итә.\n↑ Memory., Encyclopedia of Psychology: 8-Volume Set by Alan E. Kazdin – Oxford University Press March 16, 2000\nГиззәтов К.Т., Философия: 2 китап. 1 -се китап: Ҡыҫкаса философия тарихы. Философиянең нигеҙ проблемалары: Юғары уҡыу йорто өсөн дәреслек. -Казан. Мәфариф. 2002.ISBN 5-7761-1122-6\nhttps://ba.wikipedia.org/w/index.php?title=Хәтер&oldid=947865 ҡабул ителгән\nПоследний раз редактировалась 8 май 2020 в 15:37\nБыл бит һуңғы тапҡыр 15:37 8 май 2020 үҙгәртелгән.


Республиканың почетлы крайҙы өйрәнеүсеһе, билдәле дәүләт һәм йәмәғәт эшмәкәре Әмир Сәйғәфәров авторҙашы, хеҙмәт ветераны Фрунзе Исрафилов менән берлектә райондың Иҫәнбәт ауылы тарихына арналған китап баҫтырҙы\nӘле баҫманың исем туйы үтмәгән, әммә ауылдың бай тарихлы, уның исеме Сураш, Алдар батырҙар менән бәйле булыуы, совет йылдарындағы ҡаҙаныштары хаҡында бәйән итә был китап.\nЙорттағы бар байлыҡ китаптан ғибәрәт. Билдәле крайҙы өйрәнеүсе Әмир Сәйғәфәровҡа килгән һайын кәштәләрҙә баҫмалар, яҙҙырылған газета журналдар һаны арта ғына бара. Инде баҫмаға ун беренсе китабын әҙерләгән авторҙың тормошо яҙыу һыҙыу, эҙләнеү, архивтарҙа ҡаҙыныу эшенә тығыҙ бәйләнгән. Әмир Зәкир улынын сираттағы китабы ла беҙҙе бер мең ете йөҙ илле бишенсе йылдағы воостаниеһында һуңынан Пугачев яуында ҡатнашҡан Сураш батыр аша райондың Иҫәнбәт ауылынан тарихына алып ҡайта.\nҠарамаҡҡа ябай, бәләкәй генә ауылдарҙың береһе Иҫәнбәттең тарихы һәр журналисты ҡыҙыҡтыра торған тарихи деталдәргә бай. Мәҫәлән, совет осоронда ошо ауылдан ике Социалистик Хеҙмәт Геройы сыҡҡан. Был бөгөн дә һирәк күренештәрҙең береһе.\nӘмир Сәйғәфәров, Фрунзе Исрафилов авторлығында сыҡҡан «Иҫәнбәт- Сураш батыр ейәндәре төйәге» исемле китапты ауыл халҡы бик ҡыуанып ҡабул итте, ти Әмир Зәкир улы. Иғтибарҙы йәлеп итерлек шәхестәре, ваҡиғалары булған тарихи ауыл һис шикһеҙ тарихи китапҡа лайыҡ. Йөҙ данала баҫтырылған баҫманын тәүгеһе әлбиттә Иҫәнбәт ауылы халҡына бүләк рәүешенә тапшырылған.


Байя (Венгрия) — Башҡорт Википедияһы\nБеренсе мәртбә телгә алынған\nКатоликтар изге ҡорам Ференц\nБайя (мадьярса Baja) — Венгрияның көньяҡ ҡалаһы, Дунайҙың һул ярында урынлашҡан. Байя — ҙурлығы буйынса медье Бач-Кишкунда — Кечкемет баш ҡалаһынын һуң, икенсе ҡала. Халыҡ һаны — 37 690 кеше йәшәй (2005).\nБайя Будапештан 150 километр алыҫлыҡта көньяҡҡа табан һәм 108 километр Кечкемет ҡалаһынан көньяҡ-көнбайышта урынлашҡан. Ҡала Дунай йылғаһының һул ярында тора, бында ул ике ҙур төбәкте бүлеп тора — Альфельди Көньяҡ- Дунай арты крайы. Шулай уҡ ҡала территорияһы буйлап Шуговица йылғаһы аға.. йылғаһы аға. Байяла Дунай буйлап барыусы ике автомобиль магистрале Будапешт — Шольт һәм көнбайыштан көнсығышҡа барған Сегед — Байя тамамлана. Ҡалала шулай уҡ тимер юл станцияһы. һәм йылға порты бар.\nДунайҙың ҡаршы ярында Геменц урман ҡурсаулығы урынлашҡан, ул Дунай-Драва милли паркы составына ингән.\nҠала исеменең килеп сығышын төрөк теле менән бәйләйҙәр, төрөк һүҙе «үгеҙ» ҙән килеп сыҡҡан, тип фараз ителә. Австрия осоррнда ҡала бынан тыш, Франкенштадт немец исеме аҫтында билдәле. Күп һанлы славян общинаһы элек уны Байя тип йөрөткән.\nҠала беренсе тапҡыр 1308 йылда телгә алынған. XVI—XVII быуаттарҙа төрөк оккупацияһы ваҡытында Байя төбәктең үҙәге булған. Төрөк хакимлығы ваҡытында ҡалаға күп һанда хорваттар һәм сербтар күсеп килә. Улар Байя халҡының күпселеген тәшкил иткән. XVII быуат аҙағында ҡаланың Габсбургтар власына буйһоноуы, ҡалаға немец күскенселәренең яңы тулҡынын тыуҙыра. 1715 йыл мәғлүмәттәре буйынса, Байяла 237 йорт булып, шуларҙың 216-һы югославяндарҙыҡы, 16-һы венгрҙарҙыҡы һәм — немецтарҙың −5. XVIII быуаттың икенсе яртыһында ҡалаға илдең башҡа төбәктәренән венгерҙар, йәһүдтәр күсә башлай.\nҠала отошло ҡоро ер юл һәм йылға юл сатында урынлашыуы арҡаһында, тиҙ үҫә һәм мөһим сауҙа үҙәгенә әйләнә. Байя аша венгер иген һәм шарап экспортының байтаҡ өлөшө Германияға һәм Австрияға үтә.\nXIX быуатта тимер юл транспорты үҫеше осоронда йылға транспорты әһәмиәтен юғалта, был ҡаланы бөлгөнлөккә килтерә. Тимер юл магистрале, Будапешт менән Загребты һәм Фиум адриатик портты бәйләүсе (хәҙерге Риек), ситтән үтә; Байяла тик аҙаҡҡы (тупик) тармағы ғына төҙөлә.\nБеренсе донъя һуғышы аҙағында Байя серб ғәскәрҙәре тарафынан баҫып алына, күпмелер ваҡыт ҡаланың яңы ойошторолған сербтар, хорваттар һәм словендар Короллегенә (һуңынан Югославияға) күсеү мөмкинлеге лә була. Әммә Версаль килешеүе, ахыр сиктә, Байяны Венгрияныҡы итеп ҡалдыра, һөҙөмтәлә славяндарҙың күпләп Югославияға эмиграцияһы башлана һәм венгрҙар һуғыштан һуң кире ҡайтарылған территорияларына әйләнеп ҡайталар.\nИкенсе бөтә донъя һуғышынан ҡалала бер нисә сәнәғәт предприятиеһы төҙөлә, уларҙың араһында ҙур туҡыу фабрикаһы; шулай уҡ Дунай йылғаһы аша күпер сафҡа индерелгән.\nМөһим транспорт үҙәге: пристань һәм Дунай йылғаһы аша күпер, тимер юл станцияһы. Аҙыҡ-түлек, текстиль сәнәғәте һәм ағас эшкәртеү; ауыл хужалығы машиналары эшләү — иҡтисадының төп тармаҡтары булып тора.\nХалыҡтың милли составы: 93,5 % — венгрҙар; 2,7 % — немецтар; хорваттар, сербтар, словак, сиғандар. Икенсе донъя һуғышы башланғанға тиклем, ҡалала ҙур йәһүд общинаһы була.. Ҡорбандарға һәйкәл булып холокост.\nҠаланың төп иҫтәлекле урыны —XVII быуат Франциск изге Антоний монастыры . Байяла — 15 сиркәү эшләй, күпселеге — католиктарҙыҡы, протестанттарҙың һәм православиеларҙың сиркәүе бар.. Ҡалала даими экспозициялары менән картиналар галерияһы һәм бер нисә музей урынлашҡан.\n↑ Helyi önkormányzati választások 2019 - Baja (Bács-Kiskun megye)\nhttps://ba.wikipedia.org/w/index.php?title=Байя_(Венгрия)&oldid=1035426 ҡабул ителгән\nВенгрия административ бүленеше


“Улым тыуғас, йырҙар яҙа башланым” » "Йәшлек" гәзите\nГазета "Йәшлек" » Новости » Мәҙәниәт » “Улым тыуғас, йырҙар яҙа башланым”\nКеше йыр тыңлағанда үҙенең күңеленә бал булып һеңерлек моңға, тормошона ауаздаш һүҙҙәргә һәм ошо ике төшөнсәне бер итеп еткереүсе йырсының тауышына иғтибар итә. Башҡортостандың атҡаҙанған артисы, йырсы Резидә ӘМИНЕВА был яҡтан тамашасы һөйөүенә мохтаж түгел. Сөнки һәр башҡарған йыры йөкмәткеһе, яңғырашы менән дә матур, башҡарыу оҫталығы ла юғары. Ә инде һәр кемдең күңеленә инеп оялаған дуэттар өсөн дә ижадташ дуҫты дөрөҫ һайлай белгән. Бөгөн уның менән йыр сәнғәте тураһында әңгәмә ҡорҙоҡ.\n– Һеҙҙең Фәрүәз Урманшин менән тәүге тапҡыр дуэт башҡарыуығыҙға 15 йыл ваҡыт үтеп тә киткән. Яңынан-яңы йырҙар, гастролдәр, танылыу һәм популярлыҡ... Был дуэттың уңышы нимәлә?\n– Ысынлап та, үҙемдең иң тәүге ҙур концертымды әҙерләгән ваҡытта Сибайҙан Өфөгә эшкә күсеп килеүсе Фәрүәз менән дуэт йырлап ҡарарға булдыҡ. Икебеҙ ҙә эш кешеһе, репетициялар үткәрергә әллә ни ваҡыт та булманы, шулай ҙа ҙур ихласлыҡ менән йырланыҡ. Тауыштарыбыҙҙың тембры, моңдоң тап килеүе лә, йырҙарҙың тормошсан, матур булыуы ла ҙур роль уйнаны. Хәҙер инде икебеҙ ҙә авторҙар тәҡдим иткән йырҙарҙы тәү сиратта, дуэт менән башҡарырлыҡ йыр түгелме, тип ҡарайбыҙ. Аҙаҡ ҡына яңғыҙ башҡарыу тураһында уйланабыҙ.\n– Тәүге осорҙа һеҙҙең турала бик күп имеш-мимеш йөрөнө. Хәҙер радиолағы әңгәмәләрҙән, гәзит-журналдарҙағы мәҡәләләрҙән тик сәхнә пары ғына булыуығыҙҙы тамашасы беләлер инде?\n– Һаман да беҙҙе, ғаилә пары икән, тип уйлаусылар күп. Быға өйрәнеп бөттөк инде, һәр концерт һайын тиерлек беҙҙе тик ижади дуҫлыҡ бәйләүен, икебеҙҙең дә айырым ғаиләһе булыуын аңлатып үтәбеҙ. Шул осраҡта ла ышанмаусылар табыла. Йырҙағы мөхәббәтте сәхнәгә сығарыу өсөн образға инеп, хисләнеп башҡарғанға тамашасылар күңеленә бер бөтөн булып ингәнбеҙҙер ул.\n– Ижад юлығыҙҙы башлауға 30 йыл да уҙған. Ә ҙур сәхнәгә юл нисек башланғайны?\n– Мин Өфө сәнғәт училищеһының вокал бүлегендә, Башҡортостандың халыҡ артисы Флүрә Ноғоманова класында уҡыным. Ул үҙенең студенттарына исемле артистар менән бергә концерттарҙа сығыш яһарға тәҡдим итә торғайны. Беҙҙең өсөн был оло ижад мәктәбе булды. Сәхнәнең матурлығын, тәмен татырға ярҙам иткән уҡытыусыма рәхмәтлемен. Шул осорҙа уҡ Ғәлиә Солтанова, Фәрит Бикбулатов менән бер рәттән сәхнәлә сығыш яһау бәхете тейҙе. Ә училищены тамамлағас, Әсхәт Насиров етәкселегендәге “Азамат” вокаль-инструменталь ансамбленә эшкә урынлаштым. Оло сәхнәгә юл шунан башланды.\n– Училищела кемдәр менән бергә уҡынығыҙ?\n– Беҙҙең курс бик талантлы, сәхнәгә тоғро йырсыларҙы сығарҙы. Башҡортостандың халыҡ артисы Вәхит Хызыров, Рәсәйҙең атҡаҙанған артисы Йәмил Әбделмәнов, Татарстандың атҡаҙанған артисы Зөлфиә Шакирова, Башҡорт дәүләт филармонияһы солистары Хима Йәнбирҙина, Харис Шәрипов менән бергә уҡыным.\n– Һеҙ “Юлдаш” радиоһында музыкаль мөхәррир булып эшләйһегеҙ. Күңелегеҙҙә, филармонияла, бик булмаһа,берәй ансамблдә йырлаһам, ҙурыраҡ уңыштарға ирешер инем, тигән үкенес юҡмы?\n– Уҡытыусым Флүрә апай миңә бик урынлы кәңәш биргәйне. “Ҡатын-ҡыҙ гел генә юлда йөрөй алмаясаҡ, ғаиләһен, балаларын ҡарарға кәрәк. Ышаныслы булыр өсөн тағы ла бер һөнәр ал”, – тигәс, ситтән тороп Башҡорт дәүләт университетын тамамланым. Ысынлап та, кейәүгә сыҡтым, тәүге ҡыҙыбыҙ Алина тыуҙы. Гастролгә йөрөргә мөмкинлек булмай башлағас, 1995 йылда радиоға эшкә күстем. Эш менән ижадты бер тигеҙ алып барырға тырышам. Бәлки, төп эшем йыр менән генә бәйле булһа, уңыштар күберәк булыр ине. Әммә бәләкәй генә аҙымдар менән булһа ла алға барам, йырҙарымдан айырылмайым, ижад итәм.\nРадио фонды бай, мәшһүр йырсыларҙың яҙмаларын тыңлау – үҙе бер дәрес, тәжрибә. Үҙемде үҫтереү өсөн этәргес тә булып тора. Онотола башлаған әҫәрҙәрҙе тыңлаһаң, уларҙы ҡабат сәхнәгә сығарғы килә. Бик күп талантлы йәштәр бар арабыҙҙа, уларҙың ижады менән танышам, яңы исемдәр асам. Матур йырҙар, талантлы кешеләр өсөн ҡыуанып, һөйөнөп, эшемдән йәм табып йәшәйем.\n– Тәүге йырығыҙҙы ҡасан ижад иттегеҙ? Күңелегеҙҙең моңһораған саҡтары йыш буламы?\n– Улым менән ялда ултырған саҡта нисектер йырҙар яҙа башланым. Һүҙҙәре менән бергә лә яҙылды, төрлө авторҙың матур шиғырын уҡыһам да, күңелдә көй тыуа ине. Нисек тыуыуын аңлатып булмай, күңелдең түренән ниндәйҙер ҡөҙрәт менән урғыла ул. Бер осраҡ ныҡ иҫемдә ҡалды. Ҡыштың матур кисендә талғын ғына ҡар яуа. Үҙем ошо миҙгелдә тыуғанғамы икән, ҡыш айҙарын ныҡ яратам. Автобусҡа ултырып өйгә ҡайтып барам, тәҙрә аша бейей-бейей яуған ҡарға ҡарап, күңелдә йыр тыуҙы.\nКүк көмбәҙе асылған саҡ,\nФәрештәләр елпей ҡанат.\nҠарҙар яуа, ҡарҙар яуа...\nУндай саҡ мәл генә, аҙаҡ йыр бөтөнләй онотолорға мөмкин. Тиҙ генә телефонымды алдым да, диктофонын тоҡандырып, шым ғына йырлай башланым. Эргәмдә ултырған егет яман итеп ҡарап алды ла, ситкә күсеп ултырҙы. Бәлки, ул мине иҫәргә һанағандыр, бәлки, эскән ҡатын, тип тә уйлағандыр инде. Әммә минең өсөн ул саҡта кешенең нимә уйлауы түгел, ә йыр мөһимерәк ине. Был йыр әле минең репертуарымда, концерттарымда йырлап торам.\nЙырҙар, Аллаға шөкөр, ижад ителә. Уларҙы үҙем дә, һеңлем Зәбирә лә, ижадташ дуҫтарым Фәрүәз Урманшин, Венера Рәхмәтуллина, Гөлшат Арыҫланова ла башҡарып тора. Венера менән йырға бәйле бик күңелле хәл булды. Вәлит Илембәтов һүҙҙәренә “Рәхмәтлемен” тигән йыр ижад иткәйнем, сәхнәгә сығарырға яй тапмай йөрөйөм. Концертта башҡарырға матур йыр кәрәк ине, тип Венера миңә мөрәжәғәт итте. Үҙем йырлағым килһә лә, был йырҙы нисектер ҡапыл ғына уға бирергә булдым. “Хоҙайға рәхмәт әйтеп, ошо йырҙы башҡарһаң, тормош юлың һәр ваҡыт матур барыр”, – тип изге теләктәремде еткерҙем. Һәм, күп тә үтмәй, ул бала тапты. Мин йырҙың ҡөҙрәтен шулай күрәм.\n– Сәхнәгә сыҡҡан һайын йырҙың йөкмәткеһен йөрәк аша үткәреп, күңелдән кисереп башҡарыу һаулыҡҡа зыян килтермәйме? Ни тиһәң дә, эстрадала ла, халыҡ ижадында ла һағышлы йырҙар күберәк бит...\n– Йыр һайлағанда күберәк үҙемдең кисерештәремә, тормошома яҡын булғандарын алырға тырышам. Уларҙағы һағыштар ҙа, шатлыҡтар ҙа – үҙемдең кисерештәр. Шуғалыр ҙа ул йырҙарҙы башҡарыу миңә еңеллек бирә, күңелемә дауа алам. Йыш ҡына, йырҙарың һағышлы, тип әйтеүселәр була. Йылдар үтеү менән тормоштоң асылын, мәғәнәһен аңлай башлайһың икән. Нисек кенә булмаһын, тормош дауам итә. Кеше һәр ваҡыт өмөт менән алға барырға тейеш. һуңғы ваҡытта репертуарымда күңелле йырҙар ҙа күбәйҙе.\n– Һеңлегеҙ Зәбирә лә матур йырлай, сәнғәт юлын һайлаған. Атай-әсәйегеҙ ҙә талант эйәһелер, моғайын....\n– Эйе. Әсәйем дә, атайым да матур йырланы. Ғаиләлә бер малай, алты ҡыҙ үҫтек. Ҡыҙғанысҡа ҡаршы, атайым менән ағайым мәрхүм булды, әсәйем, Аллаға шөкөр, иҫән-һау. Ҡыҙҙарҙан барыбыҙ ҙа йырлайбыҙ, осрашҡанда яратҡан йырҙарыбыҙҙы күмәкләп башҡарабыҙ. Зәбирә менән бик йыш гастролгә бергә йөрөйбөҙ. Уның менән тауыштарыбыҙ ҙа, тышҡы ҡиәфәтебеҙ ҙә, хатта кейемдәребеҙ ҙә бер аҙ оҡшаш. Шуға күрә беҙҙе йә игеҙәктәр тип, йә әсәле-ҡыҙлы тип уйлайҙар. Шуға бәйле ҡыҙыҡ хәлдәр ҙә булып тора.\n– Апай булараҡ, уның ижадын тәнҡитләгәнегеҙ булдымы?\n– Ул – үҙ эшен белгән, өлгөргән йырсы, минең тәнҡит һүҙем кәрәкмәй. Ижад юлы матур бара, оҙаҡ йылдар ире, музыкант Марс Ишморатов менән бергә Нефтекама филармонияһында эшләнеләр. Ә инде репертуар һайлағанда кәңәш һораһа, белмәгәндәрен өйрәтәм, ярҙам ҡулы һуҙырға һәр ваҡыт әҙермен.\n– 7 февралдә Өфө ҡалаһында тамашасыларҙы матур концерт программаһы менән ҡыуандырырға йыйынаһығыҙ. Шул турала ла ентекләп һөйләп үтһәгеҙ ине...\n– Эйе, “Башҡортостан” дәүләт концерт залында үтәсәк “Хистәремде әйтеп бирер өсөн...” тип аталған концертымда ижадымды, йырҙарымды үҙ иткән тамашасыларҙы көтөп ҡалам. Унда ижадташ дуҫтарым Фәрүәз Урманшин, бик күп башҡарған йырҙарымдың авторы Флера Шәрипова, йырсы Роза Аҡкучукова, шулай уҡ мин ижад иткән йырҙарҙы башҡарыусы яҡташым Венера Рәхмәтуллина ҡатнашасаҡ. Тамашаны “Юлдаш” радиоһының иң сәсән егеттәре Йәмил Ишмөхәмәтов менән Филүс Ҡасимов алып бара.\n– Ә яңы дуэттар буласаҡмы?\n– Барлыҡ серҙәрҙе лә асып бөтмәй торайыҡ. Шулай ҙа бер нисәүһен әйтеп үтергә була. Хәсән Усманов менән күп йылдар элек “Гелән һағынам” тигән йырға клип төшөргәйнек, уны бер тапҡыр ҙа концертта йырларға тура килмәне. 7 февралдә тәүге тапҡыр ҙур сәхнәлә башҡарыласаҡ. Йырсы Рауил Харисов менән беренсегә дуэт йырлаясаҡбыҙ. Фәрүәз менән дә йырҙар премьераһын әҙерләнек. Ҡалған сюрприздарҙы концертҡа килгән тамашасылар үҙҙәре күрер.\n– Әңгәмә өсөн ҙур рәхмәт! Һаулыҡ, ғаилә именлеге, тормошта һәм ижадығыҙҙа тик уңыштар ғына насип булһын!\nСығыу ваҡыты 31-01-2017, 13:38 | Ҡаранылар: 793


Илке-һалҡылыҡмы, әллә енәйәтме?\nРәсәйҙең Башҡортостан буйынса Тәфтиш комитеты Өфөнөң Комсомол урамында теркәлгән фажиғәне тикшерә.\nҠайһы бер мәғлүмәттәр буйынса төҙөлөш майҙандарының береһендә 52 йәшлек эшсенең башына күп ҡатлы йорттан фанера төшкән. Бәләгә тарыусы башына каска кейеүенә ҡарамаҫтан, был уға ярҙам итмәй. Мейеһе йәрәхәтләнгән ир фажиғә урынында һәләк була. Тәфтишселәр шаһиттарҙан һорау алған, ғәҙәттән тыш хәл буйынса әле тикшереү бара.


Королтай » Страница 5 » Архив газеты "Йәшлек"\nРеспублика йылына һәм III Бөтә донъя башҡорттары ҡоролтайына арнала\nИке бөйөк ҡитға ҡосағында\nУрал атлы затлы еребеҙ.\nСикһеҙ киңлектәрҙә йәйрәп ята\nДанлы Рәсәй – Тыуған илебеҙ.\nӘхмәтзәки ВӘЛИДИ ТУҒАН (1890 – 1970)\nКүренекле сәйәсмән һәм дәүләт эшмәкәре, башҡорт милли хәрәкәте етәксеһе. Ғалим, шәрҡиәтсе, төркиәт белгесе. Фәлсәфә докторы.\n1917 йылда – башҡорт милли-азатлыҡ хәрәкәте лидеры, тәүге өс башҡорт ҡоролтайының идеологияһын билдәләй. Башҡорт хөкүмәтен һәм ғәскәрен ойоштороу менән етәкселек итә.\nГерманияның Бонн, Геттинген, Төркиәнең Истанбул университеттары профессоры, күп кенә Европа һәм Азия университеттарының почетлы докторы.\n«...Беҙ милләтебеҙгә ҡыйыулыҡ, үҙ-үҙеңә ышаныу тойғоһо үлмәүен тәьмин итә алһаҡ ине. Был тойғо үлмәһә, бер көн беҙҙең халҡыбыҙ ҙа бер азат милләт булып йәшәүенә шик юҡ».\n«Үҙ телен белмәгән башҡорт, Һау түгел ул – инвалид!» Королтай\nТорғаны бер баш бүре.\nТыуған иле өсөн уның\nҺис йәл түгел ғүмере.\nӨсөнсө Бөтә донъя башҡорттары ҡоролтайы сиктәрендә башҡорт йәштәренең Беренсе ҡоролтайы үтә. Мөһим сарала Рәсәйҙең төрлө төбәктәренән ете йөҙҙән ашыу делегат ҡатнашасаҡ. Делегаттар өсөн бик ҡыҙыҡлы программа әҙерләнгән: йәштәр бөгөн баш ҡала буйлап сәйәхәт ҡылғандан һуң милли батырыбыҙ Салауат Юлаевтың һәйкәленә сәскәләр һала. Ошонда уҡ митинг ойоштороу ҙа ҡаралған. Кискә Беренсе башҡорт йәштәре ҡоролтайы делегаттарын «Башҡорт халҡына хат» тип исемләнгән концерт программаһы көтә.\nӘ инде иртәгәһенә, йәғни 11 июндә, Конгресс-холда пленар ултырыш асыла. Сарала республика етәкселеге, төрлө министрлыҡ һәм ведомство, ижтимағи йәштәр ойошмалары вәкилдәре ҡатнашасаҡ. Ҡоролтайҙар тарихында беренсе тапҡыр үтәсәк Йәштәр ҡоролтайы, унда күтәреләсәк проблемалар хаҡында ҡыҙыҡһынып, беҙ Бөтә донъя башҡорттары ҡоролтай Башҡарма комитетының йәштәр советы рәйесе вазифаһын башҡарыусы Рәмил Рәхмәтов менән аппарат белгесе Фәнзил Әхмәтшинға мөрәжәғәт иттек.\nБеҙҙе, алыҫта, тимәгеҙ... Королтай\nХалҡыбыҙ илдең, хатта яҡын һәм алыҫ сит илдәрҙең төрлө тарафтарына һибелгән. Ҡайҙа ғына булмаһындар, берләшеп, аралашып йәшәү мөмкинлеген таба улар. Күп кенә төбәктәрҙә, ҡан ҡәрҙәштәребеҙ – татарҙар менән милли-мәҙәни ойошмалар төҙөп, йолаларҙы, йыр-моңдо ҡәҙерләп һаҡларға тырышалар.\nБелоруссияла ла 1000-дән ашыу башҡорт (1999 йылғы халыҡ иҫәбен алыуҙа – 1091) көн күрә, татарҙар – 10 мең самаһы. Уның баш ҡалаһында 12 йылдан артыҡ «Шишмә» ойошмаһы уңышлы эшләп килә. Ойошма рәйесе урынбаҫары, Башҡортостан ҡыҙы Гөлсинә Аброськина (Шәрипова) әйтеүенсә, унда Рәсәй төбәктәренән, республикабыҙҙан, Татарстандан сыҡҡан 200-ҙән ашыу кеше йөрөй. Барыһын да халҡы мәҙәниәтенә, йолаларына, теленә булған һөйөү берләштерә.


Мәғлүмәт етешмәүе һәм аныҡ закондарҙың булмауы\nЕр һәм мөлкәт мөнәсәбәттәре министрлығы ҡарамағындағы йәмәғәт советы эшҡыуарҙар менән бергә капиталь төҙөлөштәрҙең кадастр хаҡын билдәләү буйынса кәңәшмә үткәрҙе.\nКүсемһеҙ милектең кадастр ҡиммәтен билдәләү эше биш йылға бер тапҡыр уҙғарыла. Эксперттар иҡтисади шарттарға ҡарап ике миллиондан ашыу капиталь төҙөлөш объектының хаҡын билдәләй. Уларҙың баһаһы артҡан хәлдә арендаға алыусыларға, хкжаларға ла һалымды күберәк түләргә тура киләсәк. Шуға ла был мәсьәлә эшҡыуарҙар мпнән берлектә ҡарала.\nКирилл Волков, Башҡортостандың ер һәм мөлкәт мөнәсәбәттәре министрлығы ҡарамағындағы йәмәғәт советы рәйесе урынбаҫары: «Капиталь төҙөлөш объекттарының яңы билдәләнгән кадастр хаҡы Росреестрҙың рәсми сайтында сыҡты. Торлаҡ фонды һаналмаған күсемһеҙ милек хужалары унда күрһәтелгән хаҡтар менән килешмәй икән 19 ноябргә тиклем дәғүә белдерә ала. Ләкин барыһы ла был турала белмәй. Әгәр яңы кадастр хаҡы менән килешмәүселәр билдәләнгән ваҡытҡаса тейешле ведомствоға хәбәр итеп өлгөрмәһә һуңынан уны суд аша эшләргә тура киләсәк. Был инде өҫтәмә мәшәҡәт»/


Слот Һәм Уйындар | Бөтә асыҡланған принциптары | £Бушҡа 5\nӨйҙә » Слот Һәм Уйындар | Бөтә асыҡланған принциптары | £Бушҡа 5\nБарлыҡ йүнәлештәр, билдәләнгән Слот һәм уйындар!\nИң яҡшы Мобиль обзоры казино һәм акциялары! ИК’ң иң яҡшы Мобиль сайттар казино! Уйнарға & Аҡса Утарға!\nВизит mFortune, Vegas Мобиль Казино, Pocketwin, һәм ҡарман бешкән өсөн иң яҡшы бонусы тәҡдимдәр!!!\nКликните буйынса юғарыраҡ изображению & Бынан Тыш Уйындары Удовольствия Һәр Көн! Талап Һеҙҙең £Бушҡа 5! Хәҙер!\nСлот, уйындар Барыһы да’s яратҡан уйнарға, & Получай Тәм-Том!\nҮҙгәрештәр, инновацион ставка тигеҙлектә урынлашҡан, Интернет береһе табышлы бизнес Интернетта. Миҙгелдә кешеләр ултыра һәм киң эҙләсе бер ни тиклем күңелле яһарға, веб-ставкаларын атаһыҙ, һис шикһеҙ, тәҡдим итергә ниндәй ҙә булһа ярҙам. Бар шундай күңел асыу бик күп, күңелгә ятышлы өсөн уйынсылар, әммә һеҙ эҙләсе ҡыҙыҡ нәмә, шуның менән бергә Слот Һәм Уйындар булырға тейеш, беренсе категориялы, улар булырға тейеш алына һайлап. Был ҡайһы бер араһында иң йыш рд, был наҙымды казино йә онлайн казино. Бында беҙ ҡарарбыҙ шарттары һәм ысулдары әлеге категория уйнарға була.\nСтандарттар уйындары өсөн Слот һәм уйындар\nБеренсе һәм иң мөһиме-башлап ебәреү өсөн өр-яңынан тәржемә итеү Слот һәм уйындар инеү өсөн сайт, һеҙ ҡайҙа ул уйнарға улар тейеш. Был осраҡта, әгәр ҙә булып тораһыҙ существующих клиент, - һеҙ, нигеҙҙә, яҙығыҙ, һеҙҙең счеты номеры һәм серһүҙ уйнай һәм башларға. Әгәр ҙә һеҙ яңы уйынсы, һеҙ яһарға тейеш яҙыу өсөн уйнай башларға.\nКиләһе аҙым-эшләргә старт депозит, шуға күрә атаһыҙ тоторға пари кереткәнсе уйнай башларға уйындар. Депозит алырға була, теләсә ҡайһы финанс балансын, аҡса алмаштырыу йәки проволоки ҡапыл иҫкә төшөрөү.\nҺуңғы һәм һуңғы аҙым, был нажать өҫтәмә битендә слотов, уйындар, башлап ебәреү уйнау. Әгәр ҙә һеҙ яңы кеше был казино, клуб идара итеү тәҡдим итә принциптары онлайн, үҙегеҙ менән таныша алдылар принциптары уйындар.\nТуп-Тулы Таблица арзан кеҫә бонус фикерләр казино!!!!\nСлот һәм уйындар бәләкәй сессияһында һәм осраҡлы икенсе төрлө уйнанылар слот-машиналар. Уйынсылар алалар’T йоғонто яһай йомғаҡ береһе уйындар ниндәй ҙә булһа емкость, сөнки ул, нигеҙҙә, полагается бөгөнгө яҙмышы, нисек һәм ниндәй комбинация фруктовы һурәттәрҙе номер йәки барабана, ахыр сиктә, ул туҡтай-ҡа. Оҫта башҡарыусы һайларға тейеш комбинация береһе еләк-емеш-еләк йәки номер кереткәнсе башлайҙар улар уйнай уйындар эшләргә һәм ставкалары уға. Был булараҡ, еңеүсе билдәләнә.\nНоталар, унда совмещение һурәттәрҙе еләк-емеш-еләк йәки номер диеталар был ота раунды, һәм оплачивается. Тағы бер слот уйыны башланды. Раунд Слот һәм уйындар нигеҙҙә мохтаж түгел, обоснование һәм принциптары бары тик төп.\nБыл ҡайһы бер араһында иң ҡыҙыҡ категория онлайн казино һәм быуындарҙы бар шундай киң һайлап алыу уйынсылар, улар күргән, ҡағиҙә булараҡ, ставка өсөн был диверсия йәки уйындар казино.